hotchpotch/miracl-hf-unified huggingface dataset:
বাংলায় মারাঠা আক্রমণ (১৭৪৪)
বাংলায় মারাঠা আক্রমণ (১৭৪৪) বলতে ১৭৪৪ সালে মারাঠা সাম্রাজ্যের অন্তর্গত নাগপুর রাজ্যের মহারাজা প্রথম রঘুজী ভোঁসলে কর্তৃক বাংলায় পরিচালিত আক্রমণকে বোঝায়। রঘুজীর প্রধানমন্ত্রী ভাস্কর পণ্ডিত এই অভিযানে মারাঠাদের নেতৃত্ব দেন। এ অভিযানকালে মারাঠারা বাংলার নবাব আলীবর্দীর সৈন্যবাহিনীর সঙ্গে সম্মুখসমর সুকৌশলে এড়িয়ে চলে। ফলে যুদ্ধে তাদেরকে পরাজিত করা সম্ভব হয় নি। অবশেষে নবাব ছলনার আশ্রয় নেন, এবং সন্ধি স্বাক্ষরের জন্য ভাস্কর পণ্ডিতসহ ২২ জন মারাঠা নেতাকে আমন্ত্রণ করে এনে তাঁদেরকে হত্যা করেন। এর ফলে মারাঠারা বাংলা থেকে সৈন্য প্রত্যাহার করে নিতে বাধ্য হয় এবং তাদের আক্রমণ ব্যর্থতায় পর্যবসিত হয়।
১৭৪২ এবং ১৭৪৩ সালে বাংলায় মারাঠা আক্রমণ ব্যর্থ হয়। কিন্তু এসময় বাংলার নবাব আলীবর্দী খানের সামরিক ব্যয় বেড়ে দ্বিগুণ হয়েছিল, অন্যদিকে পেশোয়া বালাজী বাজী রাও কর্তৃক আদায়কৃত ভর্তুকির কারণে তাঁর রাজকোষ প্রায় নি:শেষ হয়ে গিয়েছিল। নবাব মারাঠা আক্রমণ থেকে সুরক্ষা নিশ্চিত করার জন্য পেশোয়াকে ২২ লক্ষ টাকা দিয়েছিলেন। কিন্তু বিনিময়ে নবাব প্রতিশ্রুত শান্তি পান নি।
১৭৪৩ সালের ৩১ অক্টোবর মারাঠাদের প্রধান নেতা রাজা সাহুর মধ্যস্থতায় দুই মারাঠা নেতা পেশোয়া এবং রঘুজী তাঁদের বিরোধ মীমাংসা করে নিয়েছিলেন। এই ব্যবস্থা অনুযায়ী পাটনার পশ্চিমে শাহাবাদ ও তিকারি-সহ বিহারের অংশ (বাৎসরিক ১২ লক্ষ টাকা প্রদানকারী) পেশোয়াকে দেয়া হয়। রঘুজী ভোঁসলেকে বাংলা, উড়িষ্যা এবং পাটনার পূর্বের বিহারের অংশ দেয়া হয়। অর্থাৎ, দুই মারাঠা নেতা বাংলাকে তাঁদের মধ্যে ভাগ-বাটোয়ারা করে নেন। এর মধ্য দিয়ে পেশোয়া বালাজী বাজী রাও নবাবকে বন্ধুত্বের এবং বাংলাকে মারাঠা আক্রমণ থেকে রক্ষা করার যে প্রতিশ্রুতি দিয়েছিলেন, তা ভঙ্গ করেন।
১৭৪৪ সালের মার্চে যখন মারাঠা সেনাপতি ভাস্কর পণ্ডিত উড়িষ্যা ও মেদিনীপুরের মধ্য দিয়ে আবার বাংলা আক্রমণ করেন তখন নবাব আলীবর্দী সম্পূর্ণ হতভম্ব হয়ে পড়েন। রঘুজীর সৈন্যবাহিনী বাংলার পশ্চিমাঞ্চলের বিভিন্ন স্থানে ছড়িয়ে পড়ে এবং লুটতরাজ করতে থাকে। এদের যুদ্ধকৌশলের অংশ অনুযায়ী এরা সবসময় নবাবের সৈন্যদের সঙ্গে সম্মুখযুদ্ধ এড়িয়ে চলত। এজন্য তাদের সঙ্গে যুদ্ধ করার কোনো উপায় ছিল না। এ সুযোগে মারাঠাদের দৌরাত্ম্যের মাত্রা ক্রমশ বাড়তে থাকে।
মারাঠাদের সম্মুখযুদ্ধে বাধ্য করতে ব্যর্থ হয়ে আলীবর্দী এবার তাদের তাড়ানোর জন্য শঠতার আশ্রয় নেন। আলীবর্দী তাঁর অন্যতম প্রধান সেনাপতি গোলাম মুস্তফা খানের পরামর্শ অনুযায়ী ভাস্কর পণ্ডিতের নিকট মূল্যবান উপহারসামগ্রী এবং বন্ধুত্বপূর্ণ বাণী প্রেরণ করেন। বাংলার চৌথ সম্পর্কে একটি শান্তিপূর্ণ সমাধানের জন্য তিনি ভাস্কর পণ্ডিত এবং তাঁর ২২ জন সেনানায়ককে তাঁর সঙ্গে আলোচনার জন্য তাঁর শিবিরে আমন্ত্রণ জানান। বৈঠকটি ১৭৪৪ সালের ৩১ মার্চ মাঙ্কারায় একটি বিশাল তাঁবুতে অনুষ্ঠিত হওয়ার কথা ছিল। তাঁবুতে প্রবেশ করার পরপরই পর্দার আড়ালে লুকিয়ে থাকা গুপ্তঘাতকেরা ভাস্কর পণ্ডিত এবং তাঁর ২১ জন সেনানায়ককে হত্যা করে। রঘুজী গায়কোন্ডে নামক ১ জন মারাঠা সেনানায়ক কোনোক্রমে প্রাণ বাঁচিয়ে কাটোয়ায় মারাঠা শিবিরে পৌঁছাতে সমর্থ হন।।
ভাস্কর পণ্ডিত এবং অন্যান্য মারাঠা সেনানায়কদের হত্যাকাণ্ডের ঘটনার পর আতঙ্কিত হয়ে মারাঠাদের সকল সৈন্যদল কালবিলম্ব না করে বাংলা এবং উড়িষ্যা ত্যাগ করে স্বদেশে পলায়ন করে। এই ঘটনা ১৫ মাসের জন্য বাংলায় মারাঠা আক্রমণের অবসান ঘটায়।
এনিড ব্লাইটন
এনিড ম্যারি ব্লাইটন () (১১ আগস্ট ১৮৯৭ - ২৮ নভেম্বর ১৯৬৮) একজন ইংরেজ শিশুসাহিত্যিক ছিলেন যার বইগুলি ১৯৩০-এর দশক থেকে সারা বিশ্বে সর্বাধিক বিক্রীত বইগুলির মধ্যে পড়ে ও ৬০ কোটিরও বেশি বিক্রী হয়েছে। তাঁর বইগুলি আজও বেশ জনপ্রিয় ও প্রায় ৯০টি ভাষায় অনূদিত হয়েছে। ১৯২২ সালে প্রকাশিত হয় ওনার প্রথম বই, ২৪ পাতার কবিতা সংকলন "চাইল্ড হুইস্পার"। উনি অনেক বিষয় নিয়ে রচনা করেছেন, যেমন শিক্ষা, প্রাকৃতিক ইতিহাস, কল্পনা সাহিত্য, রহস্য বা বাইবেলের বর্ণনা। নডি, ফেমাস ফাইভ, সিক্রেট সেভেন এবং অ্যাডভেঞ্চার সিরিজএর জন্য সবথেকে বেশি জনপ্রিয়তা পান।
বারোক
বারোক (Baroque) দৃশ্যমান শৈলীর ইতিহাসের একটি পর্বকে নির্দেশ করে। এই পর্বে গতিময়তার অতিরঞ্জন এবং পরিস্কার, সহজে বোধগম্য খুঁটিনাটির মাধ্যমে ভাস্কর্য, চিত্রাংকন, স্থাপত্য, সাহিত্য, নৃত্য, মঞ্চনাটক এবং সঙ্গীতে নাটকীয়তা, উত্তেজনা, উদ্দীপনা ও জাঁকজমক ভাব ফুটিয়ে তোলা হয়। ১৬০০ খিস্টাব্দের দিকে রোমে ও ইতালিতে শৈলীর এই ধারাটির আবির্ভাব ঘটে এবং পরে সমস্ত ইউরোপে ছড়িয়ে পড়ে।
ক্যাথলিক গির্জা বারোক শৈলীর জনপ্রিয়তা ও সাফল্যের পেছনে উৎসাহ জুগিয়েছিল। প্রোটেস্ট্যান্ট সংস্কারের প্রত্যুত্তর হিসেবে ক্যাথলিক গির্জা সিদ্ধান্ত নিয়েছিল যে ধর্মীয় বিষয়বস্তুগুলি শিল্পের মাধ্যমে সরাসরি ও আবেগপূর্ণভাবে জনগণের কাছে নিয়ে যেতে হবে। অন্যদিকে অভিজাত শ্রেণীর লোকেরা তাদের ক্ষমতা, বিজয় ও নিয়ন্ত্রণ সমাজচিত্তে আরোপ করার জন্য বারোক শিল্প ও স্থাপত্যের নাটকীয়তাকে ব্যবহার করত।
"বারোক" (Baroque) শব্দটি ফরাসি ভাষা থেকে এসেছে। ফরাসি শব্দটি আবার পর্তুগিজ "barroco" বা স্পেনীয় "barrueco" থেকে এসেছে বলে ধারণা করা হয়। শব্দটি মূল পর্বের অনেক পরে ১৯শ ও ২০শ শতকের শিল্প সমালোচকদের লেখায় প্রথম ব্যবহৃত হয়। বর্তমানে "বারোক" পরিভাষাটি দিয়ে যেকোন শিল্পে খুঁটিনাটির অতিবাহুল্যকে নির্দেশ করতে নেতিবাচকভাবে ব্যবহার করা হয়।
মন্দিরা
মন্দিরা এক ধরনের বাদ্যযন্ত্র। এটির অপর নাম "জুড়ি"। এটি কাঁসার তৈরি দুটি বাটি। মন্দিরার মধ্যখানে ছিদ্র করে মোটা সুতায় বেঁধে দুই হাতে ধরে পরস্পরের মুখে টোকা দিয়ে বাজানো হয়।
মন্দিরা বাজানোর কিছু নিয়ম রয়েছে। মন্দিরা বাজানার সময় এর বাটি দুটির গায়ে হাত দেয়া যায় না, কারণ এতে আওয়াজ বিকৃত এবং তীব্রতা কমে যায়।
তাল, লয় ও ছন্দ নিরূপণে মন্দিরা সাহায্য করে থাকে। লোকসঙ্গীত ও উচ্চাঙ্গসঙ্গীতে মন্দিরা ব্যাপকভাবে ব্যবহার হয়ে থাকে। প্রাচীনকালে বৈষ্ণব বৈরাগীরা মন্দিরা বাজিয়ে গান গেয়ে ভিক্ষা করতেন।
গ্রামীণ আমেরিকা
গ্রামীণ আমেরিকা হচ্ছে নিউইর্য়ক ভিত্তিক একটি ৫০১(সি)(৩) অলাভজনক ক্ষুদ্রঋণ প্রতিষ্ঠান। শান্তিতে নোবেল পুরষ্কার বিজয়ী মোহাম্মদ ইউনূস ২০০৮-এ এটি প্রতিষ্ঠা করেন। গ্রামীণ আমেরিকা পরিচালনা করেন এ্যভন এর সাবেক চেয়ারম্যান এবং সিইও আন্দ্রেয়া জুং। প্রতিষ্ঠানটি ঋণদান, সঞ্চয় পদ্ধতি, আর্থিক শিক্ষা এবং মার্কিন যুক্তরাষ্টের দরিদ্র নারীদের ক্ষুদ্রঋণ প্রধান করে আত্মকর্মসংস্থানের সৃষ্টি করে। অবশ্যই ঋণ গুলো ক্ষুদ্র ব্যবসায় গঠনে ব্যবহার করতে হয়।
গ্রামীণ আমেরিকা প্রধান চারটি জিনিস প্রধান করে থাকে।
গ্রামীণ আমেরিকা পিয়ার-গ্রুপ ঋণদান মডেল ব্যবহার করে। যেটি প্রবর্তিত হয় বাংলাদেশে মুহম্মদ ইউনূস এবং গ্রামীণ ব্যাংকের মাধ্যমে। যখন ৫ জনের একটি পিয়ার গ্রুপ গঠিত হয়, তারা একটি আর্থিক প্রশিক্ষণের মাধ্যমে যায় এবং প্রত্যেকে একটি সঞ্চয়ী হিসাব খোলে। প্রশিক্ষণ কর্মসূচী শেষ হলে প্রত্যেক সদস্য তাদের ঋণ পায়। গ্রামীণ আমেরিকার কর্মীরা সপ্তাহে বাধ্যতামূলক একটি দলগত সভা (গ্রুপ মিটিং) করে যেখানে সদস্যরা ঋণ পরিশোধ, সঞ্চয় জমাদান এবং পিয়ার সার্পোট এবং মেন্টরিং করে থাকে। সফল ঋণ পরিশোধের পরে তারা আরেকটি ঋণের আবেদন করতে পারে। গ্রামীণ ব্যাংকের ক্ষুদ্রঋণের মডেল বাংলাদেশে একটি উচ্চ-সংবেদনশীল মডেল হিসেবে প্রমাণ করেছে সাপ্তাহিক ভাবে ঋণ পরিশোধ পারে সদস্যদের সহজেই ঋণ পরিশোধ করতে। গ্রামীণ ব্যাংকে ঋণ পরিশোধের হার শতকরা ৯৮ ভাগের উপরে।
গ্রামীণ আমেরিকা থেকে প্রাপ্ত ঋণের অর্থ আয়-বর্ধক ব্যবসা শুরু কিংবা ব্যবসার বৃদ্ধিতে ব্যবহার করতে হয়। সাধারন ব্যবসাগুলোর মধ্যে রয়েছে খাবারের দোকান, ফুলের ঝুড়ি, দর্জি,গহনা, কারুশিল্প এবং সেলুন অন্যতম।
২০১৫ এর Q1 হিসাবে, গ্রামীণ আমেরিকা মার্কিন যুক্তরাষ্ট্রের দরিদ্র সীমার নিচে বসবাসকারী ৪৭,০০০ জনকে $২৫০ মিলিয়ন ডলারের ক্ষুদ্রঋণ প্রদান করেছে।
পরিচালকবৃন্দ:উন্নয়ন দল:
রৌরকেলা বিমানবন্দর
রৌরকেলা বিমানবন্দর হল ভারতের ওড়িশা রাজ্যের একটি বিমানবন্দর।এই বিমানবন্দরটি ইস্পাত নগরী রৌরকেলা থেকে পশ্চিমে চহেন্ড কোলনি এলাকায় অবস্থিত।এই বিমানবন্দরটি ব্যবহৃত হয় প্রধানত রৌরকেলা ইস্পাত কারখানায় কোনো সন্মানীয় বা গুরুত্ব পূর্ণ ব্যক্তি পরিদর্শনে আসলে।এই বিমানবনওদরটি রৌরকেলা তথা ভারতীয় ইস্পাত নিগমের মালিকানাধীন।বর্তমানে এই বিমানবন্দরের সঙ্গে কলকাতা বিমানবন্দরের মধ্যে উড়ান চালুর ঘোষনা হয়েছে রিজনাল কানেক্টিভিটি স্কিমে।
বিমানবন্দরবি নির্মান করে টাটা আইরোন ও ইস্পাত কোম্পানি।এই বিমান বন্দরের সঙ্গে জামশেদপুরের বিমানবন্দরের মধ্যে উড়ান চালু ছিল।এই রানে প্রতিদিন জামশেদপুর থেকে জামশেদপুর ইস্পাত কারখানার আধিকারিক আসতেন সুন্দরগর জেলার ডলডাইট নিয়ে যাওয়ার জন্য।
১৯৬১ সালে এই বিমানবন্দরটি ভারতীয় বিমানবন্দর কর্তৃপক্ষ অধিগ্রহন করে ও নতুন রানওয়ে নির্মান করে।এর পর বায়দূত বিমান সংস্থা এই বিমানবন্দর থেকে উড়ান চলু করে।রাঁচি থেকে কলকাতা ভায়া রৌকেলা ও রাঁচি ভূবনেশ্বর ভায়া রৌরকেলা।এই উড়ান প্রতিদিন চালু ছিল ৮০ এর দশক পর্যন্ত।৯০ এর দশকের আগেই এই পরিসেবা বন্ধ হয়।কারন বায়ুদূত বিমান সংস্থা আর্থিক ক্ষতির মধওযে চলছিল।যার কারনে বায়ুদূত ১০৫ টি বিমানবন্দরে মধ্যে বিমান পরিসেবা চালু রাখে ৪৫ টিতে।১৯৯৪ সালে বিমানবন্দরটি আবার ভারতীয় স্পাত নিগমের হাতে আসে এবং ভিআইপি জেট চালু হয় রৌরকেলা ইস্পাত কারখানার জন্য।
২০০৭ সালে ভারতীয় বিমানবন্দর কর্তৃপক্ষ-এর থেকে তিন জনের একটি পর্যবেক্ষক দল পাঠানো হয় বিমানবন্দরটি পর্যবেক্ষনের জন্যএর পর বিমান বন্দরটি বিমান পরিচালনা ও পরিকাঠামো উন্নয়নের ছাড়পত্র পায়। ওড়িশা এয়ার এর পর উড়ান চালু করে রৌরকেলা ,ভূবনেশ্বর ও ঝাসুগুদা এর মধ্য ১ নভেম্বর ২০১২ সালে। এর পর ২০১৩ সালের মাঝ্যে রৌরকেল্লা থেকে ভূবনেশ্বর ও কলকাতার মধ্যে প্রতিদিন উড়ান চালু হয়।
আবুল কালাম আজাদ (নোয়াখালীর বীর বিক্রম)
শহীদ আবুল কালাম আজাদ (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর বিক্রম খেতাব প্রদান করে।
শহীদ আবুল কালাম আজাদের জন্ম নোয়াখালী জেলার সুধারাম উপজেলার বিনোদপুর ইউনিয়নের বিনোদপুর গ্রামে। তাঁর বাবার নাম মকবুল আহম্মদ এবং মায়ের নাম ফুল বানু।
পাকিস্তান সেনাবাহিনীতে চাকরি করতেন আবুল কালাম আজাদ। ১৯৭১ সালে কর্মরত ছিলেন তৃতীয় ইস্ট বেঙ্গল রেজিমেন্টে। সে সময়ে এই রেজিমেন্টের অবস্থান ছিল সৈয়দপুর সেনানিবাসে। মুক্তিযুদ্ধ শুরু হওয়ার পর আবুল কালাম আজাদের সঙ্গে মা-বাবার যোগাযোগ ছিল না। স্বাধীনতার পর মা-বাবা অপেক্ষায় থাকেন ছেলের। কিন্তু আবুল কালাম আজাদ আর ফিরে আসেননি। অনেকদিন পর বাংলাদেশ সেনাবাহিনী থেকে জানানো হয়, আবুল কালাম আজাদ পাকিস্তান সেনাবাহিনীর বিরুদ্ধে এক যুদ্ধে শহীদ হয়েছেন।
১৯৭১ সালের মার্চের প্রথমদিকে সম্ভাব্য ভারতীয় আগ্রাসন, অভ্যন্তরীণ আইনশৃঙ্খলা বজায় রাখা, অনির্ধারিত সাঁতার প্রশিক্ষণ ইত্যাদি বাহানায় এই রেজিমেন্টের সেনাদের সেনানিবাসের বাইরে মোতায়েন করা হয়। ‘বি’ (ব্রাভো) ও ‘ডি’ (ডেল্টা) কোম্পানিকে পাঠানো হয় রংপুর জেলার ঘোড়াঘাটে। ‘সি’ (চার্লি) কোম্পানি সৈয়দপুর-দিনাজপুর সড়কের মধ্যবর্তী মণ্ডলপাড়ায় বৈদ্যুতিক কেন্দ্র পাহারায়। ‘এ’ (আলফা) কোম্পানিকে দিনাজপুরের পার্বতীপুরে। ওয়্যারলেস সেট ও ভারী অস্ত্রশস্ত্র থাকে ব্রিগেড হেডকোয়ার্টারের নিয়ন্ত্রণে। এ সময় সেনানিবাসে অবস্থান করছিল রেজিমেন্টের ‘রিয়ার পার্টি’, ব্যাটালিয়ন হেডকোয়ার্টার ও হেডকোয়ার্টার কোম্পানির কিছু সেনা। ২৫ মার্চ রাতে পাকিস্তান সেনাবাহিনী কর্তৃক ঢাকার গণহত্যার সংবাদ দেশের উত্তরাঞ্চলে অবস্থানরত তৃতীয় ইস্ট বেঙ্গল রেজিমেন্টের সদস্যদের কাছে পৌঁছায়। এরপর এই রেজিমেন্টের কোম্পানিগুলো নিজ নিজ অবস্থানে থেকে বিদ্রোহ করে। ৩০ মার্চ রাতে সেনানিবাসে অবস্থানরত বাঙালি সেনাদের ওপর পাকিস্তানি সেনারা আক্রমণ করে। তখন বাঙালি সেনারা তাদের প্রতিরোধ করেন। এই যুদ্ধে অনেক বাঙালি সেনা শহীদ ও আহত হন। বাকিরা পালিয়ে যেতে সক্ষম হন। তাঁরা পরে সমবেত হন দিনাজপুরের ফুলবাড়ীতে। এরপর দিনাজপুরের বিভিন্ন স্থানে পাকিস্তানি সেনাবাহিনীর সঙ্গে তৃতীয় ইস্ট বেঙ্গল রেজিমেন্টের মুক্তিযোদ্ধাদের যুদ্ধ হয়। এর মধ্যে ভূষিরবন্দর যুদ্ধ (৫ ও ৬ এপ্রিল), পার্বতীপুর যুদ্ধ (৭ এপ্রিল), বদরগঞ্জ যুদ্ধ (৮ ও ৯ এপ্রিল), খোলাহাটি যুদ্ধ (১০ এপ্রিল), ফুলবাড়ী যুদ্ধ (১১ এপ্রিল), হিলির যুদ্ধ (১৯-২০ এপ্রিল) উল্লেখযোগ্য। এসব যুদ্ধে তৃতীয় ইস্ট বেঙ্গল রেজিমেন্টের মুক্তিযোদ্ধারা অসীম সাহস ও বীরত্ব প্রদর্শন করেন। অনেকে শহীদ ও আহত হন। ২১ এপ্রিলের পর মুক্তিযোদ্ধারা ভারতে অবস্থান নেন। এরপর জুন মাসের প্রথম সপ্তাহ পর্যন্ত মুক্তিযোদ্ধারা সীমান্ত এলাকার রামগতি, ফুলবাড়ী, চরখাই, রামনগর, জলপাইতলী, রাজাই, আমবাড়ী, গৌরীপুর, মন্মথপুসহ আরও কয়েক স্থানে অ্যামবুশ, রেইড, কমান্ডো হামলা চালান। কোনো এক যুদ্ধে আবুল কালাম আজাদ শহীদ হন। এসময় দেখা যায়, ৭০০ সদস্যের তৃতীয় ইস্ট বেঙ্গল রেজিমেন্টের ৪১৬ জন মুক্তিযোদ্ধা ক্যাম্পে আছেন। বাদবাকি শহীদ, আহত বা নিখোঁজ।
রৌরকেলা ইস্পাত কারখানা
রৌরকেলা ইস্পাত কারখানা হল ভারতের ওড়িশা রাজ্যের রৌরকেলা শহরে গড়ে ওঠা একটি বৃহত্ত ইস্পাত কারখানা।এইটি দেশের প্রথম পাবলিক সেক্টরের দ্বারা নির্মিত বৃহত্ত ইস্পাত কারখানা।এই ইস্পাত কারখানা পশ্চিম জার্মানের হসযোগিতায় নির্মিত হয় ১৯৬০ সালে।এই সময় এই কারখানায় উৎপাদন ক্ষমতা ছিল ১ মিলিয়ন টন বা ১০ লক্ষ টন। এই কারখানা পরিচালনা করে ভারতীয় ইস্পাত নিগম লিমিটেট।
দৈর্ঘ্য
জ্যামিতিক পরিমাপে, দৈর্ঘ্য হল একটি বস্তুর সর্বশেষ বর্ধিত মাত্রা। আন্তর্জাতিক পরিমাপ ব্যবস্থা অনুসারে দৈর্ঘ্য হল সেই পরিমাণ যা মাত্রার দূরত্বকে প্রকাশ করে। অন্যভাবে বলতে গেলে "দৈর্ঘ্য" হল, একটি বস্তুর মাত্রার পরিমাপক। উদাহরণস্বরূপ, একটি তারকে এর দৈর্ঘ্য বরাবর এমনভাবে কাটা যেতে পারে যাতে এটি এর পুরুত্বের চেয়ে ছোট হয়।
দৈর্ঘ্যকে অবশ্যই আলাদা চিন্তা করতে হবে উচ্চতা থেকে, যা উল্লম্ব দিকে পরিমাপ ব্যবস্থা এবং প্রস্থ বা প্রসার থেকে, যেটি দূরত্বের পরিমাপ প্রকাশ করে পাশাপাশি দুটি প্রান্তের মধ্যে যা বস্তুর দৈর্ঘ্যের সাথে সমকোণে থাকে। দৈর্ঘ্য হল শুধুমাত্র একটি মাত্রার পরিমাপক, অপরদিকে ক্ষেত্রফল হল দুইটি মাত্রার পরিমাপ (দৈর্ঘ্যের বর্গগুণ) এবং আয়তন হল তিনটি মাত্রার পরিমাপ (দৈর্ঘ্যের ঘনফল)। অধিকাংশ পরিমাপ ব্যবস্থায়, দৈর্ঘ্যের এককটি হল ভিত্তি একক, যেটি থেকে অন্যান্য এককের সংজ্ঞায়ন করা হয়।
পরিমাপ ব্যবস্থা গুরুত্বপূর্ণ হয়ে ওঠে যখন থেকে মানুষের যাযাবর জীবনযাপন থেকে বসতি স্থাপন শুরু করে এবং নির্মাণ সামগ্রী ব্যবহার শুরু করে, জমির মালিকানার নিয়ম তৈরি হয় ও প্রতিবেশীদের সঙ্গে ব্যবসা শুরু করে। যেহেতু সমাজ আরও প্রযুক্তিমূখী হয়ে উঠছে, তাই বহুমুখী কাজের ক্ষেত্রগুলোতে আরও সূক্ষ্ম পরিমাপ ব্যবস্থার প্রয়োজনীয়তা ক্রমবর্ধমান হারে বাড়ছে, যার রেঞ্জ মাইক্রো - ইলেকট্রনিক্স থেকে অন্তরীক্ষ পর্যন্ত।
দৈর্ঘ্য পরিমাপে ব্যবহৃত প্রাচীনতম এককটি প্রাচীন বিশ্বে পরিচিত ছিল "এক হাত" পরিমাপ হিসাবে যার পরিমান ছিল বাহুর কনুই থেকে আঙুলের ডগা পর্যন্ত। এই পরিমাপকে এরপর আরও ভেঙ্গে ছোট মাপ যেমন ফুটে পরিণত করা হত, হাত (৪ ইঞ্চির হাত আজও ঘোড়ার উচ্চতা প্রকাশ করার জন্য ব্যবহার করা হয়) বা আঙ্গুল কিংবা দুটি একই সাথে দীর্ঘ দূরত্ব মাপার একক হিসাবে ব্যবহৃত হয়। মানুষের বিভিন্ন মাপের হাতের কারণে এই দীর্ঘ দূরত্বের মাপ যথেষ্ট পরিবর্তন হতে পারে।
আলবার্ট আইনস্টাইনের আপেক্ষিকতা তত্ত্ব প্রকাশিত হবার পর থেকে দৈর্ঘ্যকে সকল রেফারেন্স তলে আর পরম ভাবা হয় না। এ কারণে কোন একটি রেফারেন্স তলে থাকা এক মিটার লম্বা স্কেল অপর একটি রেফারেন্স তলে সমান হয় না যদি সেটি প্রথম তলের সাথে আপেক্ষিক বেগে চলতে থাকে। এর মানে হল একটি বস্তুর দৈর্ঘ্য পরিবর্তনশীল হতে পারে পর্যবেক্ষকের অবস্থানের উপর নির্ভর করে।
ব্যবহারিক বিজ্ঞান এবং ইঞ্জিনিয়ারিং এর ক্ষেত্রে, যখন একজন "দৈর্ঘ্যের একক" এর কথা বলে, তখন "দৈর্ঘ্য" শব্দ দ্বারা "দূরত্ব" কে বুঝানো হয়। দৈর্ঘ্য পরিমাপে ব্যবহার করা হয় এমন বেশ কিছু একক রয়েছে। অতীতে, দৈর্ঘ্যের এককের মাপ বের করা হত মানব দেহের অংশের দৈর্ঘ্যের পরিমাপ থেকে, দূরত্ব অতিক্রম করতে কত কদম ফেলতে হয়, পৃথিবীর বিভিন্ন দর্শনীয় স্থান বা জায়গাগুলি মধ্যে দূরত্ব, বা ইচ্ছামত কিছু সুনির্দিষ্ট বস্তুর দৈর্ঘ্যের উপর।
আন্তর্জাতিক একক পদ্ধতি (এসআই) অনুসারে, দৈর্ঘ্যের মৌলিক একক হল মিটার এবং যা এখন আলোর গতি পরিপ্রেক্ষিতে সংজ্ঞায়িত করা হয়। সেন্টিমিটার এবং কিলোমিটার, মিটার থেকে উদ্ভূত করা হয়, এগুলোও সর্বজনীনভাবে ব্যবহৃত একক। মার্কিন যুক্তরাষ্ট্রের প্রচলিত একক, ইংরেজী বা ইম্পেরিয়াল একক ব্যবস্থার সাধারণভাবে ব্যবহৃত দৈর্ঘ্যের একক হল ইঞ্চি, ফুট, গজ এবং মাইল।
মহাশূন্যের বিশালতা মধ্যে দূরত্ব বোঝাতে, জ্যোতির্বিদ্যায় সাধারণত পৃথিবীতে ব্যবহৃত এককের তুলনায় অনেক বড় একক ব্যবহার করা হয় এবং জ্যোতির্বিদ্যার এককের মধ্যে অন্তর্ভুক্ত আলোকবর্ষ এবং পারসেক।
ওয়ালথার পিপি
ওয়ালথার পিপি ("Polizeipistole", or police pistol) জার্মান আগ্নেয়াস্ত্র প্রস্তুতকারক কোম্পানি ওয়াল্টার কর্তৃক নির্মিত একপ্রকার ছোট আধা-সয়ংক্রিয় অস্ত্র বিশেষ।
রামাডা ক্যারাভেলা বীচ রিসোর্ট
রামাডা ক্যারাভেলা বীচ রিসোর্ট ভারতের গোয়ার ভার্কা বীচে অবস্থিত একটি বীচ রিসোর্ট হোটেল৷ হোটেলটি প্রায় ২৩ একর স্থান জুড়ে অবস্থিত৷ ২০২ টি কক্ষ নিয়ে হোটেলটি ভার্কা বীচের অপরূপ সৌন্দর্যমন্ডিত পটভূমিতে নির্মিত হয়েছে৷ অবসর কিংবা ছুটি কাটানো, অথবা শুধুমাত্র নিরবচ্ছিন্ন বিশ্রাম এর রিসোর্টটি একটি আদর্শ স্থান৷ সফেদ বালুকাবেলায় ভ্রমণ এবং সমুদ্র তীরের সৌন্দর্য অবলোকনের মাধ্যমে পরিপূর্ণ হয়ে উঠতে পারে একজন ভ্রমণপিপাসুর মন৷
রামাডা ক্যারাভেলা বীচ রিসোর্টটি ভারতের গোয়ার দক্ষিণাংশে ভার্কা বীচ এ অবস্থিত এবং নিকটবর্তী এয়ারপোর্ট হতে ৩৫ কিলোমিটার ও সবচেয়ে নিকটের রেলওয়ে স্টেশন হতে ১৫ কিলোমিটার দূরে অবস্থিত৷
হোটেলটিতে মোট ২০২ টি কক্ষ রয়েছে৷ অতিথিদের আরামদায়ক অবস্থানের লক্ষ্যে কক্ষগুলো আধুনিক উপকরণ ও সুযোগ-সুবিধা দ্বারা সজ্জিত করা হয়েছে৷ কক্ষগুলো বিভিন্ন শ্রেণিতে বিভক্ত যেমন- স্ট্যান্ডার্ড রুম, সুপিরিয়র ডিল্যাক্স, স্যুইটসমূহ এবং দুই রকমের ভিলা৷ প্রতিটি কক্ষের সাথে একটি করে বারান্দা রয়েছে যেখান হতে সমুদ্রের দৃশ্য অবলোকন করা যায়৷
এই পাঁচ তারকা হোটেলটিতে সুস্বাদু ও উন্নতমানের খাবার সমৃদ্ধ সাতটি রেস্টুরেন্ট রয়েছে৷ এর মধ্যে উল্লেখযোগ্য হল- ক্যাফে ক্যাসকেইড এন্ড লানাই, যা একটি কফি শপ; কার্নাভাল হচ্ছে সী ফুড পরিবেশনকারী একটি রেস্টুরেন্ট; বীচ শ্যাক এবং কাস্টওয়ে হলো দুটি সীজন্যাল রেস্টুরেন্ট৷ এছাড়া রয়েছে আট্রিয়াম বার, আইল্যান্ড বার এবং সানসেট বার৷
হোটেলটিতে অতিথিদের আরামপ্রদ অবস্থানের জন্য বিভিন্ন সুযোগ-সুবিধা বিদ্যমান রয়েছে৷ এর মধ্যে বিশেষভাবে উল্লেখযোগ্য হচ্ছে- হেলথ ক্লাব, সুইমিং পুল, রুম সার্ভিস, টেলিফোন, ফ্যাক্স, ডক্টর অন কল, স্যাটেলাইট টেলিভিশন, মানি চেঞ্জার, কুরিয়ার সার্ভিস, ব্রডব্যান্ড ফ্যাসেলিটি, ওয়াটার পোলো, কার পার্কিং, চাইল্ড কেয়ার ফ্যাসেলিটি, কনফারেন্স হল সার্ভিস, কার রেন্টাল সার্ভিস, স্পিড বোড, বার, ব্যাংকোয়েট, সেফ ভল্ট, লন্ড্রি সার্ভিস ইত্যাদি৷
হোটেলটি ১৯৯৮ সালে জার্মানীর বার্লিনের আইটিবিতে বেস্ট হোটেল রিসোর্ট অ্যাওয়ার্ড লাভ করে৷ রিসোর্ট হোটেলটিতে গোয়া শহরের সবচেয়ে বৃহৎ আকৃতির লেগুন আকৃতির সুইমিং পুল রয়েছে৷
টেরিজা পামার
টেরিজা ম্যারি পামার (জন্ম: ২৬ ফেব্রুয়ারি, ১৯৮৬) একজন অস্ট্রেলীয় অভিনেত্রী, মডেল, লেখিকা ও প্রযোজক। তিনি "২:৩৭" ছবিতে অভিনয়ের মাধ্যমে তার চলচ্চিত্র জীবন শুরু করেন। তিনি ২০১৩ সালে মুক্তিপ্রাপ্ত "ওয়ার্ম বডিস" চলচ্চিত্রে একজন জম্বির প্রেমে পড়া তরুণীর চরিত্রে এবং ২০১৬ সালে মুক্তিপ্রাপ্ত হরর চলচ্চিত্র "লাইটস আউট"‌-এ রেবেকা চরিত্রে অভিনয় করেন। এছাড়া তিনি "দ্য সরসারার্স অ্যাপ্রেন্টিস", "আই অ্যাম নাম্বার ফোর", "টেক মি হোম টুনাইট", "লাভ অ্যান্ড হনার", "দ্য এভার আফটার" (এটি তিনি তার স্বামী মার্ক ওয়েবারের সাথে সহলেখিকা ও সহপ্রযোজনা করেন), "কিল মি থ্রী টাইমস", ২০১৫ এর পুনর্নির্মিত চলচ্চিত্র "পয়েন্ট ব্রেক", "ট্রিপল ৯" এবং মেল গিবসন পরিচালিত যুদ্ধ বিষয়ক চলচ্চিত্র "হ্যাকস রিজ"-এ অভিনয় করেন।
টেরিজা পামারের জন্ম ও বেড়ে ওঠা দক্ষিণ অস্ট্রেলিয়ার অ্যাডিলেডে। তার বাবা কেভিন পামার একজন বিনিয়োগকারী ছিলেন এবং তার মা পলা স্যান্ডার্স ছিলেন একজন হাসপাতাল সেবিকা ও মিশনারি। ১৯৮৯ সালে তিন বছর বয়সের সময় তার পিতামাতার বিবাহবিচ্ছেদ ঘটে। তার সৎ মায়ের নাম ক্যারেন পামার। এছাড়া তার দুইজন সৎবোন ও দুইজন সৎভাই আছে। তারা তার বাবার সাথেই থাকেন। পামারের মা মাদার টেরিজার নামে তার মেয়ের নাম রাখেন। এক সাক্ষাৎকারে পামার বলেছেন যে তার মায়ের বাইপোলার ডিজঅর্ডার থাকার কারণে তার ছোটবেলায় বেড়ে ওঠা মোটেও সুখকর ছিল না।
গ্ল্যাডিয়েটর (২০০০-এর চলচ্চিত্র)
গ্ল্যাডিয়েটর (ইংরেজি: Gladiator) রিডলি স্কট পরিচালিত ২০০০ সালের মার্কিন মহাকাব্যিক-ঐতিহাসিক চলচ্চিত্র। ছবিটির চিত্রনাট্য লিখেছেন ডেভিড ফ্রাঞ্জোনি, জন লোগান, ও উইলিয়াম নিকোলসন। এতে অভিনয় করেছেন রাসেল ক্রো, হোয়াকিন ফিনিক্স, কনি নিয়েলসন, অলিভার রিড, জিমোঁ উন্সু, ডেরেক জ্যাকবি, রিচার্ড হ্যারিস, জন শ্রাপনেল, ও রাফ মুঁলা।
চলচ্চিত্রটি ২০০০ সালের ৫ মে যুক্তরাষ্ট্রে মুক্তি পায় এবং বিশ্বব্যাপী $৪৫৭ মিলিয়ন আয় করে। ৭৩তম একাডেমি পুরস্কার আয়োজনে গ্ল্যাডিয়েটর শ্রেষ্ঠ চলচ্চিত্রের জন্য একাডেমি পুরস্কার, রাসেল ক্রো শ্রেষ্ঠ অভিনেতার জন্য একাডেমি পুরস্কারসহ আরও তিনটি বিভাগে অস্কার লাভ করে।গ্ল্যাডিয়েটর চলচ্চিত্রের সঙ্গীতের সুর করেছেন হান্স জিমার ও লিসা জেরার এবং সঙ্গীত পরিচালনা করেছেন গ্যাভিন গ্রিনাওয়ে।
গ্ল্যাডিয়েটর মার্কিন যুক্তরাষ্ট্রে ও কানাডায় $১৮৭.৭ মিলিয়ন এবং অন্যান্য অঞ্চলে $২৬৯.৯ মিলিয়ন আয় করে মোট $৪৫৭.৬ মিলিয়ন ব্যবসা করে।
উত্তর আমেরিকায় প্রথম সপ্তাহে ২,৯৩৮ টি প্রেক্ষাগৃহে $৩৪.৮ মিলিয়ন আয় করে, যা সেই সপ্তাহে বক্স অফিসের সর্বোচ্চ আয়। দ্বিতীয় সপ্তাহে $২৪.৬ মিলিয়ন আয় করে ছবিটি বক্স অফিসে শীর্ষে থাকে এবং তৃতীয় সপ্তাহে $১৯.৭ মিলিয়ন আয় করে "" ও "সাংহাই নুন" চলচ্চিত্রের পরে তৃতীয় স্থানে চলে আসে।
পর্যালোচনা ভিত্তিক ওয়েবসাইট রটেন টম্যাটোস এ ১৮৬টি পর্যালোচনার ভিত্তিতে ৭.২/১০ গড়ে চলচ্চিত্রটির রেটিং স্কোর ৭৬%। মেটাক্রিটিক এ ৩৭টি পর্যালোচনার ভিত্তিতে এই ছবির রেটিং ১০০ এ ৬৪, যা মূলত ইতিবাচক সমালোচনা নির্দেশ করে। সিনেমাস্কোর এ দর্শক জরিপে ছবিটি এ+ থেকে এফ স্কেলে গড়ে "এ" লাভ করে।
গ্ল্যাডিয়েটর চলচ্চিত্রটি ৭৩তম একাডেমি পুরস্কার, বাফটা পুরস্কার, গোল্ডেন গ্লোব পুরস্কারসহ ৩৬টি পুরস্কার অনুষ্ঠানে মনোনীত হয়। ১১৯টি পুরস্কারে মনোনয়নের মধ্যে চলচ্চিত্রটি ৪৮টি পুরস্কার অর্জন করে। এর মধ্যে উল্লেখযোগ্য হল শ্রেষ্ঠ চলচ্চিত্রের জন্য ৭৩তম একাডেমি পুরস্কার, বাফটা পুরস্কার ও গোল্ডেন গ্লোব পুরস্কার।
টুকি ও ঝায়ের (প্রায়) দুঃসাহসিক অভিযান
বাংলাদেশের বৈজ্ঞানিক কল্পকাহিনীর প্রতিষ্ঠাতা মুহম্মদ জাফর ইকবালের লেখা টুকি ও ঝায়ের (প্রায়) দুঃসাহসিক অভিজান গল্পটি কল্পবৈজ্ঞানিক রম্য কাহিনী হিসেবে পরিচয় লাভ করেছে। এটি ২০০৪ সালে প্রথম প্রকাশিত হওয়ার পর এর মোট ৬ বার মুদ্রণ হয়। বইটির প্রকাশক মিলন নাথ। এর স্বত্ত ধারক লেখকের স্ত্রী ড. ইয়াসমিন হক।
টুকি এবং ঝা দুজন চোর। যেই সেই চোর নয় চোরদের বিশেষ কলেজ থেকে পাশ করা ডিপ্লোমাধারী পেশাদার চোর। তাদের চালচলন বা চরিত্রের কোনো মিল নেই। পুলিশ সবসময়ই তাদের হন্য হয়ে খোজে কিন্তু তারা সর্বদা পুলিশ থেকে একপদ এগিয়ে থাকে। গল্পের শুরুতেই তারা ভুল করে একটা মহাকাশযানে ঢুকে পরে এবং শুরু হয় তাদের রোমাঞ্চকর মজার দুঃসাহিক অভিযান।
আমার মাঝে মাঝেই সায়েন্স ফিকশান নিয়ে কৌতুক করে কিছু একটা লেখার ইচ্ছা করে, টুকি ও ঝায়ের (প্রায়) দুঃসাহসিক অভিজান বইটি সেরকম একটা ইচ্ছা থেকে লেখা। যারা গোঁড়া সায়েন্স ফিকশান ভক্ত তারা আমার এরকম লেখা দেখে খুব বিরক্ত হন- কিন্তু আমার কিছু করার নেই।
অনুপম প্রকাশনী থেকে এই বইটি নূতন করে প্রকাশ করা উপলক্ষে অনেকদিন পর আবার পড়ার সুযোগ হলো- এরকম কাহিনী যে আরো অনেকবার লিখতে হবে সেই ব্যাপারটি আবারো নিশ্চিত হলো।
মুহম্মদ জাফর ইকবাল
১০/০৮/০৪
এটিআর ৭২
এটিআর ৭২ একটি যমজ ইঞ্জিন বিশিষ্ট টার্বোপ্রোপ বিমান। এই বিমান আঞ্চলিক বিমান পরিসেবা প্রদানের লক্ষ্যে ফরাসি-ইতালীয় সংস্থা বিমান প্রস্তুতকারক এটিআর দ্বারা উৎপাদিত হয়। এটা এটিআর ৪২ একটি উন্নত নির্মান।১৯৮৯ এটি প্রথাগতভাবে একটি আঞ্চলিক বিমান হিসাবে নিযুক্ত হয়েছে। সেবা প্রবেশ যদিও অন্যান্য ভূমিকা যেমন কর্পোরেট পরিবহন, পণ্যসম্ভার বিমান এবং মেরিটাইম পেট্রোল এয়ারক্রাফট যেমন টাইপ দ্বারা সম্পন্ন করা হয়েছে ।এটিআর ৭২ ধারাবাহিক মডেল আনা হয়েছে; একটি একক বিমান একটি একক বর্গ কনফিগারেশনে ৭৮ যাত্রী পর্যন্ত পরিবহনের আসন রয়েছে।
এটিআর ৭২ সর্বাধিক আসনবিন্যাস ক্ষমতা (৪৮ থেকে ৭৮ করা), ৪.৫ মিটার (১৫ ফুট) বিমানদেহ প্রসারিত পাখার প্রসারতার দৈর্ঘ্য বাড়ানোর জন্য এটিআর ৪২ থেকে উন্নত ছিল, আরো শক্তিশালী ইঞ্জিন যুক্ত করা এবং প্রায় জ্বালানি ক্ষমতা ১০ শতাংশ বৃদ্ধি করা হয়। এটিআর ৭২ ১৯৮৬ সালে ঘোষণা করা হয় বা প্রকাশে আনা হয়। ২৭ অক্টোবর ১৯৮৮ উপর তার কুমারী ফ্লাইট তৈরি এবং ফিনএয়ারের একটি বছর পরে ২৭ অক্টোবর ১৯৮৯ প্রথম এয়ারলাইন এটি আর ৭২ বিমান পরিসেবায় যুক্ত হয়।
প্রধান এটিআর ৭২ পরিচালক বিমান সংস্থা ১৯ জানুয়ারী ২০১৭ পর্যন্ত (১৫ এর বেশি এটিআর ৭২ ব্যবহার কারী)
ফেব্রুয়ারি ২০১৬ সালে, এটিআর সঙ্গে চুক্তি স্বাক্ষর করেছে ইরান এয়ার 20 টি "এটিআর 72-600" বিমান ক্রয়ের জন্য।
তুর্কি নৌবাহিনী প্রাথমিকভাবে দশ এটিআর ৭২-৫০০ এমপিএ ক্রয় করার সিদ্ধান্ত নিয়েছে, পরে আট এটিআর ৭২-৬০০ বিমান তার ক্রম সংশোধন । দুই ৭২-৬০০ টিএমইউএ (ইউটিলিটি) সংস্করণ, এবং ছয় ৭২-৬০০ টিএমপিএ (ASW / ASuW) সংস্করণ । এই দুই এটিআর ৭২-৬০০ টিএমইউএ বিমান ২০১৩ সালে তুর্কি নৌবাহিনী কাছে হস্তান্তরিত হয়েছে।
নিকোলাই নস্কভ
নিকোলাই ইভানোভিচ নস্কভ () একজন রুশ সংগীতশিল্পী। তিনি ১৯৮৭ থেকে ১৯৯০ সাল পর্যন্ত হার্ড রক ব্যান্ড গোর্কি পার্কের কণ্ঠশিল্পী ছিলেন। তিনি পাঁচবার গোল্ডেন গ্রামোফোন পুরস্কার জয়ী হন। তিনি ১৯৮০-এর দশকের গোঁড়ার দিকে মস্কো (Москва) ব্যান্ডের এবং গোর্কি পার্ক ব্যান্ডে যোগদানের পূর্বে গ্র্যান্ড প্রিক্স (Гран-при) ব্যান্ডের সদস্য ছিলেন। এরপরে ১৯৯০-এর দশকের শেষের দিকে তিনি নিকোলাই (Николай) ব্যান্ডে দলভুক্ত হন। পরবর্তীতে ১৯৯৮ সাল থেকে তিনি এককভাবে তার কর্মজীবন শুরু করেন। এ পর্যন্ত তার ছয়টি একক অ্যালবাম বের হয়েছে। ২০১৫ সালে তিনি "গ্লাভনে স্তেনা" নামক টেলিভিশন রিয়েলিটি শো এর দ্বিতীয় মৌসুমে বিচারকের ভূমিকা পালন করেন।
১৯৭৮ সালে নিকোলাই তার বান্ধবী মারিনার সাথে বিবাহবন্ধনে আবদ্ধ হন। তার মেয়ের নাম কাতিরিনা (জন্ম: ১৯৯১) ও নাতনীর নাম মিরাস্লাভা (জন্ম: নভেম্বর, ২০১৫)। ২০১৭ সালে তিনি গলায় রক্ত জমাট বাঁধার কারণে হাসপাতালে ভর্তি হন।.
মেদিনীপুরের যুদ্ধ
মেদিনীপুরের যুদ্ধ ১৭৪৬ সালের ডিসেম্বরে মেদিনীপুরে মারাঠা বাহিনী এবং বাংলার নবাবের বাহিনীর মধ্যে সংঘটিত হয়। যুদ্ধটিতে মারাঠারা সম্পূর্ণরূপে পরাজিত হয়।
১৭৪৫ সালের অক্টোবরে নাগপুরের মারাঠা মহারাজা রঘুজী ভোঁসলে বাংলা আক্রমণ করেন এবং উড়িষ্যা থেকে মেদিনীপুর পর্যন্ত বিস্তৃত অঞ্চল দখল করে সেখানে লুটপাট চালাতে থাকেন। কাটোয়ার যুদ্ধে বাংলার নবাব আলীবর্দী খান মারাঠাদেরকে পরাজিত করেন, কিন্তু সেনাপতিদের বিশ্বাসঘাতকতার কারণে সৃষ্ট গোলযোগের কারণে তাঁকে মারাঠাদের বিরুদ্ধে অভিযান স্থগিত রাখতে হয়। অভ্যন্তরীণ বিশৃঙ্খলা দূর করার পর ১৭৪৬ সালের নভেম্বরে নবাব তাঁর সেনাপতি মীর জাফরকে মারাঠাদের দখলকৃত অঞ্চল পুনরুদ্ধার করার জন্য প্রেরণ করেন।
মীর জাফর তাঁর সৈন্যবাহিনী নিয়ে মারাঠা-অধিকৃত মেদিনীপুরের দিকে অগ্রসর হন। ১৭৪৬ সালের ডিসেম্বরে তিনি মেদিনীপুরের নিকটে মারাঠা সৈন্যবাহিনীর মুখোমুখি হন। মারাঠা বাহিনীর নেতৃত্বে ছিলেন মীর হাবিবের সেনাপতি সাঈদ নূর। উভয়পক্ষে তীব্র যুদ্ধ হয় এবং মারাঠারা শোচনীয়ভাবে পরাজিত হয়। পরাজিত মারাঠারা পশ্চাৎপসরণ করে এবং মীর জাফর মেদিনীপুর পুনরুদ্ধার করে নেন।
মীর জাফরের সাফল্যে খুশি হয়ে নবাব আলীবর্দী তাঁকে উড়িষ্যার প্রাদেশিক শাসনকর্তা নিযুক্ত করেন (যদিও উড়িষ্যা এসময় মারাঠাদের দখলে ছিল)। কিন্তু মীর জাফরের সাফল্য ছিল ক্ষণস্থায়ী, কারণ কিছুদিন পরেই উড়িষ্যা থেকে মীর হাবিব এবং জানুজী ভোঁসলের নেতৃত্বে মারাঠা সৈন্যরা আবার মেদিনীপুর আক্রমণ করে এবং মীর জাফর বিনা যুদ্ধে পলায়ন করেন।
ঝিল শিংঘি
ঝিল শিংঘি (বৈজ্ঞানিক নাম: "Heteropneustes fossilis") (ইংরেজি: Asian stinging catfish বা fossil cat) হচ্ছে Heteropneustidae পরিবারের "Heteropneustes" গণের একটি স্বাদুপানির মাছ।
ঝিল শিংঘির দেহ লম্বা, শ্রোণীপাখনা পর্যন্ত প্রায় চোঙাকৃতির কিন্তু পিছনে চাপা। এদের মাথা অবনমিত, পৃষ্ঠভাগ এবং পার্শ্বদিকে অস্থিগঠিত পিট দ্বারা আবৃত। অক্সিপিটাল প্রসেস পৃষ্ঠপাখনার গোড়া পর্যন্ত বিস্তৃত নয়। মুখ ছোট এবং প্রান্তীয়; চোয়ালের দাঁত ভিলি আকৃতির যা সারিব্দধভাবে অবস্থান করে। জিহ্বাটি মুখের তালুতে প্রায় সম্পূর্ণভাবে আটকে থাকে। ৪ জোড়া সুগঠিত স্পর্শী বিদ্যমান। এই মাছ প্রায় ৩০ সেমি পর্যন্ত লম্বা হয়।
পৃষ্ঠপাখনা খাটো, সাধারণত বক্ষপাখনা শীর্ষের উপর থেকে আরম্ভ হয়। বক্ষপাখনা শক্তিশালী কাঁটাযুক্ত যার অন্তঃস্থ কিনারা করাতের ন্যায় ধারালো এবং সামনের কিনারায় অল্প সংখ্যক ক্ষুদ্র ক্ষুদ্র দাঁত থাকে। পায়ুপাখনার গোড়া দীর্ঘ, একটি সুস্পষ্ট খাঁজ দ্বারা পুচ্ছপাখনা থেকে পৃথক। এদের পুচ্ছপাখনা গোলাকার। এই মাছের উল্লেখযোগ্য অঙ্গ সংস্থানিক বৈশিষ্ট্য হলো, এদের কশেরুকার উভয় পার্শ্বে এক জোড়া দীর্ঘ ফাঁপা বায়ুথলি থাকে। এরা প্রায় ৪২,০০০ থেকে ১৫,৭৫০টি ডিম দেয়। নিষিক্ত ডিমগুলো আঠালো, তলদেশে থাকে, গোলাকৃতির এবং সবুজ বর্ণের।
ঝিল শিংঘি তলদেশবাসী এবং সর্বভুক প্রকৃতির শিকারি মাছ। তলদেশের কাছাকাছি ঝাঁক বেঁধে বাস করে। শুষ্ক মৌসুমে এরা সাধারণত অর্ধতরল ও অর্ধ শুষ্ক কাদায় বাস করে। এমনকি এরা যখন মাঠঘাট শুকিয়ে যায় তখন এরা মাটির ফাটল বা ছিদ্র দিয়ে বেরিয়ে আসে। বর্ষার শুরুতে বদ্ধ জলাশয়ে এদের প্রজনন ঘটে।
ঝিল শিংঘি বাংলাদেশ, ভারত, পাকিস্তান, নেপাল, শ্রীলঙ্কা, মায়ানমার, থাইল্যান্ড ও লাওসের স্থির পানির জলাশয়ে এরা ব্যাপকভাবে বিস্তৃত। তবে ঈষৎ লবণাক্ত পানিতে বিরল।
বাণিজ্যিকভাবে এই মাছ খুবই গুরুত্বপূর্ণ। বাংলাদেশের অভ্যন্তরীণ মৎস্য সম্পদে ঝিল শিংঘির অবদান অনেক।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। প্রায় সহজেই পাওয়া যায়, তবে প্রকৃতিতে এর সংখ্যা দিন দিন কমে যাচ্ছে।
সেলিম এলাহী
সেলিম এলাহী (; জন্ম: ২১ নভেম্বর, ১৯৭৬) পাঞ্জাব প্রদেশের শাহীওয়াল এলাকায় জন্মগ্রহণকারী সাবেক পাকিস্তানী আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯৫ থেকে ২০০৪ সময়কালে পাকিস্তান দলের পক্ষে ১৩ টেস্ট ও ৪৮টি একদিনের আন্তর্জাতিকে অংশগ্রহণ করেছেন তিনি। দলে তিনি মূলতঃ ডানহাতি ব্যাটসম্যান হিসেবে ভূমিকা রাখতেন। এছাড়াও ডানহাতে অফ ব্রেক বোলিংয়ের পাশাপাশি মাঝে-মধ্যে উইকেট-রক্ষকের দায়িত্ব পালন করতেন তিনি।
মঞ্জুর এলাহী ও জহুর এলাহী তার ভাই। উভয়েই পাকিস্তান ক্রিকেট দলের পক্ষে আন্তর্জাতিক ক্রিকেটে অংশগ্রহণ করেছেন। এছাড়াও বাবর মঞ্জুর সম্পর্কে তার ভাইপো।
প্রথম-শ্রেণীর ক্রিকেটে অংশগ্রহণ না করা স্বত্ত্বেও এলাহীকে ১৯৯৫-৯৬ মৌসুমে নিজদেশে অনুষ্ঠিত ওডিআই সিরিজে সফরকারী শ্রীলঙ্কার বিপক্ষে খেলার জন্য মনোনীত করা হয়। তিন খেলার সিরিজের প্রথমটি সেপ্টেম্বর, ১৯৯৫ সালে গুজরানওয়ালায় অনুষ্ঠিত হয়। প্রথম খেলাতেই তিনি চমকপ্রদ অপরাজিত ১০২ রান তুলেন ১৩৩ বল মোকাবেলা করে। এরফলে পাকিস্তানের প্রথম খেলোয়াড় হিসেবে অভিষেকেই সেঞ্চুরি করার গৌরব অর্জন করেন। উনিশ বছর বয়সে তার করা এ সেঞ্চুরিটি অদ্যাবধি সর্বকনিষ্ঠ অভিষেক ঘটা খেলোয়াড়ের কীর্তি হিসেবে টিকে রয়েছে। তার অনবদ্য সেঞ্চুরিতে দল নয় উইকেটে জয়লাভ করে ও তিনি ম্যান অব দ্য ম্যাচের পুরস্কার লাভ করেন। পরের দুই খেলায় তিনি ৭৭ রান করলে সিরিজে তিনি সর্বমোট ১৭৯ রান তুলেন।
এরপর একই বছরে শারজায় অনুষ্ঠিত সিঙ্গার চ্যাম্পিয়ন্স ট্রফি খেলার জন্য মনোনীত হন।
নভেম্বর, ১৯৯৫ সালে অস্ট্রেলিয়ার বিপক্ষে টেস্টে অভিষিক্ত হন। দুই টেস্টে তিনি ১০.৭৫ গড়ে ৪৩ রান তুলেন। এরপর তিনি সাময়িকভাবে দল থেকে বাদ পড়েন। ২০০২ সাল পর্যন্ত তিনি ১৩ টেস্টে অংশ নিয়ে ১৮.৯৫ গড়ে ৪৩৬ রান তুলেন। ওডিআইয়ে সাফল্য পেলেও টেস্টে তিনি মাত্র একটি অর্ধ-শতক ও ছয়বার শূন্য রান পান। তন্মধ্যে একবার জোড়াশূন্য পান। ২০০০ সালে ইংল্যান্ড সফরে ৪৪.৪০ গড়ে রান সংগ্রহ করলেও বাদ-বাকী সিরিজগুলোয় ২০-এর অধিক গড়ে রান তুলতে ব্যর্থ হন। ২০০২ সালে জিম্বাবুয়ে ও দক্ষিণ আফ্রিকা সফরে চার খেলার তিনটিতেই সেঞ্চুরি করেন তিনি। দক্ষিণ আফ্রিকার বিপক্ষে নিজস্ব সর্বোচ্চ ১৩৫ রান তুলেন। আব্দুল রাজ্জাকের সাথে জুটি গড়ে ২৫৭ রান তুললে পাকিস্তান দল ৩৩৫ রান তুলে।
২০০৩ সালের ক্রিকেট বিশ্বকাপে তাকে অন্তর্ভূক্ত করা হয়। চার খেলায় অংশ নিয়ে ১০২ রান তুলেন। একবার অর্ধ-শতক পান। বিশ্বকাপের পর আরও দুইটি প্রতিযোগিতায় অংশ নেন তিনি। পরবর্তীতে টেস্ট ও ওডিআই উভয় ধরনের দল থেকেই তাকে বাদ দেয়া হয়।
এটিআর (বিমান প্রস্তুতকারক সংস্থা)
এটিআর (Aerei da Trasporto Regionale বা Avions ডি পরিবহন আঞ্চলিক; ইংরেজিতে আঞ্চলিক এয়ার ট্রান্সপোর্ট) একটি ফরাসি-ইতালীয় বিমান প্রস্তুতকারক সংস্থা। ফ্রান্সের টোওলৌসে ব্লাগনাওর আন্তর্জাতিক বিমানবন্দর -এ এই সংস্থার সদর দফতর । 1981 সালে ফ্রান্সে এরোসপাটিয়েল (বর্তমানে এয়ারবাস গ্রুপ) ও ইতালি এর এরিটেলিয়া (বর্তমানে লিওনার্দো) থেকে বিমান নির্মান হয়। এর প্রাথমিক ভাবে এই সংস্থা এটিআর 42 এবং এটিআর ৭২ বিমান নির্মান করছে।
এলেনিয়া এয়রোনোটিকা এর পোমিগ্লানো ডিএরকো, পিয়াল, ইতালি কাছাকাছি উত্পাদন সুবিধা, জন্য বিমান বিমানদেহ এবং লেজ বিভাগে উৎপাদন করা হয় এখানে। বিমানের ডানার নির্মান করে এয়ারবাস ফ্রান্স। পশ্চিম ফ্রান্সে বরডিউক্স সালে যন্ত্রাংশ গুলিকে একত্রিত করা হয়। শেষে , ফ্লাইট-পরীক্ষার, প্রত্যয়ন এবং পন্য বিতরন টোউলৌসে, ফ্রান্সের এটিআর-এর দায়িত্ব।
ভাগলপুরের যুদ্ধ
ভাগলপুরের যুদ্ধ ১৭৪৮ সালের মার্চে বিহারের ভাগলপুরে বাংলার নবাব আলীবর্দী খানের সৈন্যবাহিনী এবং মীর হাবিবের নেতৃত্বাধীন মারাঠা বাহিনীর মধ্যে সংঘটিত হয়। যুদ্ধে মারাঠারা পরাজিত হয়।
বাংলার নবাব আলীবর্দী খান যখন মারাঠাদের বিরুদ্ধে যুদ্ধে ব্যস্ত ছিলেন, তখন বিহারে আফগান সৈন্যরা বিদ্রোহ করে। বিহারের প্রাদেশিক শাসনকর্তা জৈনুদ্দিন আহমদ (নবাবের ভ্রাতুষ্পুত্র ও জামাতা) মারাঠা আক্রমণ থেকে বিহারকে রক্ষা করার উদ্দেশ্যে তাঁর সৈন্যসংখ্যা বৃদ্ধি করছিলেন। এজন্য তিনি আলীবর্দী কর্তৃক পদচ্যুত আফগান সৈন্যাধ্যক্ষ সমশের খান এবং সরদার খানকে নিজ সৈন্যদলে গ্রহণ করেছিলেন। কিন্তু ১৭৪৮ সালের ২৯ ফেব্রুয়ারি তাঁরা দু'জন বিশ্বাসঘাতকতাপূর্বক জৈনুদ্দিন ও তাঁর পিতা হাজি আহমদকে হত্যা করেন এবং জৈনুদ্দিনের স্ত্রী আমেনা বেগম (নবাবের কন্যা) ও সন্তানদের বন্দি করেন।
আফগান বিদ্রোহের সংবাদ পেয়ে নবাব আলীবর্দী মারাঠাদের বিরুদ্ধে অভিযান বন্ধ রেখে বিহার অভিমুখে যাত্রা করেন। মীর হাবিব এ সুযোগ গ্রহণ করেন এবং তাঁর অধীনস্থ মারাঠা সৈন্যদের নিয়ে আফগান বিদ্রোহীদের সঙ্গে যোগ দেয়ার জন্য অগ্রসর হন। ১৭৪৮ সালের মার্চে ভাগলপুরের নিকটে তিনি নবাবের সৈন্যবাহিনীর মুখোমুখি হন। উভয়পক্ষ একে অপরকে আক্রমণ করলে যুদ্ধ শুরু হয়ে যায় এবং নবাবের সৈন্যবাহিনীর নিকট মারাঠারা পরাজয় বরণ করে।
যুদ্ধের পরাজিত হওয়া সত্ত্বেও মীর হাবিব তাঁর অবশিষ্ট সৈন্যদের নিয়ে বিদ্রোহী আফগানদের সঙ্গে যোগ দিতে সমর্থ হন। কিন্তু কালাদিয়ারার যুদ্ধে নবাবের নিকট মারাঠা ও বিদ্রোহী আফগানদের সম্মিলিত বাহিনী বিধ্বস্ত হয়।
এটিআর ৪২
এটিআর ৪২ একটি যমজ ইঞ্জিন বিশিষ্ট টার্বোপ্রোপ সংক্ষিপ্ত তিরস্কারের একটি বিমান।এই বিমান আঞ্চলিক বিমান পরিসেবা প্রদানের লক্ষ্যে ফরাসি-ইতালীয় সংস্থা বিমান প্রস্তুতকারক এটিআর দ্বারা উৎপাদিত হয়। ১৯৮৪ এটি প্রথাগতভাবে একটি আঞ্চলিক বিমান হিসাবে নিযুক্ত হয়েছে। সেবা প্রবেশ যদিও অন্যান্য ভূমিকা যেমন কর্পোরেট পরিবহন, পণ্যসম্ভার বিমান এবং মেরিটাইম পেট্রোল এয়ারক্রাফট যেমন টাইপ দ্বারা সম্পন্ন করা হয়েছে। এটিআর ৪২ ধারাবাহিক মডেল আনা হয়েছে; একটি একক বিমান একটি একক বর্গ কনফিগারেশনে ৪০ থেকে ৫২ জন যাত্রী পর্যন্ত পরিবহনের আসন রয়েছে।
এটিআর ৪২ বিমান যাত্রী পরিবহন ও সেনাবাহী দুই কাজেই ব্যবহৃত হয়।
২৩৫ টি এটিআর ৪২ বিমান বিভিন্ন বিমান সংস্থা পরিচালনা করছে এবং ১২ টি বিমানের আবেদন করেছে। ১০৬ টি আমেরিকা, ৬৬ টি ইউরোপ, ৪৩ টি এশিয়া প্রশান্ত মহাসাগরীয় এলাকা ও মধ্যপাচ্য ও ২০ আফ্রিকায় রয়েছে।
২০১৬ পর্যন্ত হিসাব অনুযায়ী ৩ টি এটিআর ৪২ সেনাবাহীনিতে যুক্ত রয়েছে।.
লাল খইলশা
লাল খইলশা (বৈজ্ঞানিক নাম: "Trichogaster lalius") (ইংরেজি: Dwarf gourami) হচ্ছে Osphronemidae পরিবারের "Trichogaster" গণের একটি স্বাদুপানির মাছ।
লাল খইলশার দেহ আয়তাকার এবং দৃঢ়ভাবে চাপা। মুখ ছোট অধিক প্রক্ষেপণযোগ্য, ঊর্ধ্বাভিমুখী। এদের ঠোঁট স্বাভাবিক। ঘাড়ের উপরের অংশ সামান্য অবতল। প্রাক-অক্ষিকোটরের নিচের কিনারা এবং প্রাক-কানকোর নিচের অংশ ধারালো। ছেলে মাছের পৃষ্ঠপাখনা সুচালো কিন্তু মেয়েমাছের পৃষ্ঠপাখনা গোলাকার। পুচ্ছপাখনা গোলাকার থেকে পিরামিডাকার। আঁইশ বৃহৎ লম্বালম্বি সারিতে ২৭ থেকে ২৮টি থাকে, উলম্বপাখনাগুলো আঁইশযুক্ত। এদের কশেরুকা ২৭টি।
লাল খইলশা প্রজাতির মাছ জলাশয়ের উপরিস্তরে বাস করে এবং সরাসরি বায়ু থেকে শ্বাস নেয়। ডিম ছাড়ার সময় ছেলে মাছ মেয়েমাছের সংগে মিলে জলজ উদ্ভিদের মধ্যে বুদবুদ সহযোগে বাসা তৈরি করে। ছেলে মাছ বাসা এবং তার চারপাশে রক্ষার দায়িত্ব নেয়। ডিমগুলো ১২ থেকে ২৪ ঘণ্টার মধ্যে ফুটতে শুরু করে এবং ৩ দিনের মধ্যে পোনা সাঁতরাতে শুরু করে। একটি মেয়ে মাছ ৬০০টি পর্যন্ত ডিম পাড়ে। প্রাকৃতিক পরিবেশে এরা ছোটখাট পোকামাকড় এবং শৈবাল খায়।
এর আদি নিবাস দক্ষিণ এশিয়া (বাংলাদেশ, পাকিস্তান এবং ভারত) হলেও এখন দুনিয়ার নানা জায়গায় এটি বিস্তার লাভ করেছে। এই মাছ অল্প স্রোত বিশিষ্ট পানিতে, যেমন- বিল, পুকুর, খাল, ডোবা এবং বদ্ধ জলাশয়ে পওয়া যায়।
বাংলাদেশে এটি সম্পূর্ণরূপে স্বাদু পানির মাছ। বিল এবং হাওড় অঞ্চলে বেড় জাল বা ফাঁদে অন্যান্য খলিসা মাছের সাথে এটি সহজেই ধরা পড়ে। বাণিজ্যিকভাবে এই মাছ বাংলাদেশে কম গুরুত্বপূর্ণ।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।
মুহিব-আলীপুরের যুদ্ধ
মুহিব-আলীপুরের যুদ্ধ ১৭৪৫ সালের ১৪ নভেম্বর বর্তমান ভারতের বিহার রাজ্যের মুহিব-আলীপুর নামক স্থানে বাংলার নবাব আলীবর্দী খানের সৈন্যবাহিনী এবং প্রথম রঘুজী ভোঁসলে ও মীর হাবিবের নেতৃত্বাধীন মারাঠা বাহিনীর মধ্যে সংঘটিত হয়। যুদ্ধে মারাঠারা শোচনীয়ভাবে পরাজিত হয়।
১৭৪৫ সালে নাগপুরের মহারাজা প্রথম রঘুজী ভোঁসলে বাংলায় আফগান বিদ্রোহের সুযোগ নিয়ে বাংলা আক্রমণ করেন। বাংলার নবাব আলীবর্দী খান এসময় আফগান বিদ্রোহ দমনে ব্যস্ত থাকায় তিনি মারাঠাদের প্রতিরোধ করতে পারেন নি। এ সুযোগে রঘুজীর মারাঠা সৈন্যরা একের পর এক উড়িষ্যা, মেদিনীপুর, বর্ধমান এবং বীরভূম দখল করে নেয়, এবং বিহার দখল করার জন্য অগ্রসর হয়।
মারাঠাদের বিহারের দিকে অগ্রসর হওয়ার সংবাদ পেয়ে নবাব আলীবর্দীও তাদের অনুসরণ করে বিহারে আসেন। বিহারের মুহিব-আলীপুর নামক স্থানে আলীবর্দীর বাহিনী মারাঠাদের ধরে ফেলতে সক্ষম হয়। নবাব মারাঠা বাহিনীকে আক্রমণ করেন এবং মারাঠারা শোচনীয়ভাবে পরাজিত হয়।
মুহিব-আলীপুরে পরাজয়ের পর মারাঠারা বিহার থেকে পশ্চাৎপসরণ করতে বাধ্য হয়। ফলে তাদের বিহার দখলের পরিকল্পনা ব্যর্থ হয়ে যায়। এরপর মীর হাবিবের পরামর্শে রঘুজী মুর্শিদাবাদ আক্রমণের সিদ্ধান্ত নেন।
কাটোয়ার যুদ্ধ (১৭৪৫)
কাটোয়ার দ্বিতীয় যুদ্ধ ১৭৪৫ সালের ডিসেম্বরে বর্তমান ভারতের পশ্চিমবঙ্গ রাজ্যের কাটোয়ায় বাংলার নবাব আলীবর্দী খানের সৈন্যবাহিনী এবং প্রথম রঘুজী ভোঁসলে ও মীর হাবিবের নেতৃত্বাধীন মারাঠা বাহিনীর মধ্যে সংঘটিত হয়। যুদ্ধে মারাঠারা শোচনীয়ভাবে পরাজিত হয়। এই যুদ্ধে পরাজয়ের পর রঘুজী নাগপুরে ফিরে যান, আর মীর হাবিব মেদিনীপুরের দিকে পলায়ন করেন।
১৭৪৫ সালে নাগপুরের মারাঠা মহারাজা প্রথম রঘুজী ভোঁসলে বাংলায় অভ্যন্তরীণ গোলযোগের সুযোগ নিয়ে বাংলা আক্রমণ করেন এবং উড়িষ্যা থেকে বীরভূম পর্যন্ত অঞ্চল দখল করে নেন। কিন্তু তাঁর বিহার আক্রমণ ব্যর্থ হয়, এবং মুর্শিদাবাদ লুণ্ঠনের প্রচেষ্টাও ব্যর্থতায় পর্যবসিত হয়।
মুর্শিদাবাদ আক্রমণের প্রচেষ্টা ব্যর্থ হওয়ার পর রঘুজী উড়িষ্যার দিকে পশ্চাৎপসরণ করার সিদ্ধান্ত নেন। বাংলার নবাব আলীবর্দী খান সসৈন্যে তাদেরকে অনুসরণ করেন এবং ১৭৪৫ সালের ডিসেম্বরে কাটোয়ার নিকটে মারাঠাদের আক্রমণ করেন। মারাঠারা এ যুদ্ধে সম্পূর্ণরূপে পরাজিত হয় এবং বাংলা থেকে তাদের লূণ্ঠিত দ্রব্যসামগ্রী পেছনে ফেলে পলায়ন করে। নবাব তাদের দ্রব্যসামগ্রী হস্তগত করেন।
কাটোয়ার যুদ্ধে পরাজয়ের পর রঘুজী নাগপুরে প্রত্যাবর্তন করেন এবং মীর হাবিব মারাঠা-অধিকৃত মেদিনীপুরের দিকে পালিয়ে যান। অন্যদিকে, যুদ্ধক্লান্ত সৈন্যদের বিশ্রাম দেয়ার জন্য আলীবর্দীও মারাঠাদের অনুসরণ না করে মুর্শিদাবাদে ফিরে আসেন।
রঘুরাজপুর
রঘুরাজপুর ওড়িশার পুরী জেলার একটি ঐতিহ্যবাহী কারুশিল্পীদের গ্রাম, যা পটচিত্র (শিল্পের একটি ধরণ যা খ্রিস্টপূর্ব ৫ সাল থেকে এই অঞ্চলে প্রচলিত) শিল্পী ও গোটিপুয়া নাচের ( ওডিসির জন্য বিখ্যাত নামে পরিচিত ভারতীয় ক্লাসিকাল নাচের আদি রূপ)। 
এছাড়া জায়গাটি বিখ্যাত ওডিসি প্রচারক এবং গুরু কেলুচরণ মহাপাত্রের জন্মভূমি। গ্রামটি Tussar paintings, পাম পাতায় কারুকার্য, কাঠে খোঁদাই, কাঠ গোবর এবং কাগজ মণ্ড দিয়ে তৈরি পুতুল এবং মুখোশের জন্য বিখ্যাত।
নারিকেল, পাম, আম এবং কাঁঠালের বনে ঘেরা গ্রামটিতে ১২০ টির মত ঘর এবং ২ টি রাস্তা আছে। ঘরগুলোর দেয়াল দেয়ালচিত্র দিয়ে সাজানো, এখানে পটচিত্র শিল্পীরা পটচিত্র তৈরির পাশাপাশি ঐতিহ্যবাহী মুখোশ, পাথরের দেব-দেবী, কাগজের মণ্ড, ভাস্কর্য, কাঠের পুতুল তৈরি করেন।।
কালাদিয়ারার যুদ্ধ
কালাদিয়ারার যুদ্ধ ১৭৪৮ সালের ১৬ এপ্রিল বিহারের কালদিয়ারা নামক স্থানে বাংলার নবাব আলীবর্দী খানের সৈন্যবাহিনী এবং সম্মিলিত আফগান বিদ্রোহী মারাঠা বাহিনীর মধ্যে সংঘটিত হয়। যুদ্ধে মারাঠারা ও বিদ্রোহী আফগানরা শোচনীয়ভাবে পরাজিত হয়। এই যুদ্ধে পরাজয়ের মধ্য দিয়ে বিহারে আফগান বিদ্রোহের অবসান ঘটে।
বাংলার নবাব আলীবর্দী খান যখন মারাঠাদের বিরুদ্ধে যুদ্ধে ব্যস্ত ছিলেন, তখন বিহারে আফগান সৈন্যরা বিদ্রোহ করে। বিহারের প্রাদেশিক শাসনকর্তা জৈনুদ্দিন আহমদ (নবাবের ভ্রাতুষ্পুত্র ও জামাতা) মারাঠা আক্রমণ থেকে বিহারকে রক্ষা করার উদ্দেশ্যে তাঁর সৈন্যসংখ্যা বৃদ্ধি করছিলেন। এজন্য তিনি আলীবর্দী কর্তৃক পদচ্যুত আফগান সৈন্যাধ্যক্ষ সমশের খান এবং সরদার খানকে নিজ সৈন্যদলে গ্রহণ করেছিলেন। কিন্তু ১৭৪৮ সালের ২৯ ফেব্রুয়ারি তাঁরা দু'জন বিশ্বাসঘাতকতাপূর্বক জৈনুদ্দিন ও তাঁর পিতা হাজি আহমদকে হত্যা করেন এবং জৈনুদ্দিনের স্ত্রী ও সন্তানদের বন্দি করেন। এই সংবাদ পেয়ে আলীবর্দী বিহার অভিমুখে যাত্রা করেন। মারাঠা সৈন্যরাও বিদ্রোহী আফগানদের সঙ্গে যোগ দেয়ার জন্য বিহারের দিকে রওনা হয়েছিল। ভাগলপুরের যুদ্ধে নবাব তাদেরকে পরাজিত করেন।
ভাগলপুরের যুদ্ধের পর নবাব আলীবর্দী বিহারের রাজধানী পাটনার দিকে অগ্রসর হন। ১৭৪৮ সালের ১৬ এপ্রিল পাটনা থেকে ২৬ মাইল দূরে কালাদিয়ারা নামক স্থানে নবাব মারাঠা ও বিদ্রোহী আফগানদের সম্মিলিত বাহিনীর মুখোমুখি হন। মারাঠাদের নেতৃত্ব দিচ্ছিলেন মীর হাবিব, আর আফগানদের নেতৃত্বে ছিলেন নবাবের ভূতপূর্ব সেনাপতি শমসের খান ও সরদার খান। উভয়পক্ষে প্রচণ্ড যুদ্ধ হয়। যুদ্ধে নবাবের বাহিনীর নিকট সম্মিলিত মারাঠা ও আফগান বাহিনী সম্পূর্ণরূপে বিধ্বস্ত হয়। আফগান বিদ্রোহীদের নেতা সমশের খান ও সরদার খান যুদ্ধে নিহত হন।
কালাদিয়ারের যুদ্ধে নবাবের জয়লাভের মধ্য দিয়ে বিহারে আফগান বিদ্রোহের অবসান ঘটে। বিদ্রোহী আফগানরা ছত্রভঙ্গ হয়ে যায়, আর মীর হাবিবের নেতৃত্বে মারাঠা বাহিনী দ্রুত বিহার থেকে পশ্চাৎপসরণ করে। এই যুদ্ধের ফলে বাংলার নবাবের বিরুদ্ধে মারাঠা ও বিদ্রোহী আফগানদের মধ্যে মিত্রজোট গঠনের প্রচেষ্টা ব্যর্থতায় পর্যবসিত হয়। যুদ্ধের পর নবাব পাটনা পুনরুদ্ধার করেন এবং তাঁর কন্যা আমিনা বেগম ও তাঁর সন্তানদের মুক্ত করেন। নবাব তাঁর বেগম শরফুন্নেসার পরামর্শে জৈনুদ্দিন ও আমেনা বেগমের পুত্র সিরাজউদ্দৌলাকে বিহারের নতুন প্রাদেশিক শাসনকর্তা নিযুক্ত করেন। রাজা জানকীরাম সিরাজের নায়েব নিযুক্ত হন। এর মধ্য দিয়ে বিহারে নবাবের কর্তৃত্ব পুন:প্রতিষ্ঠিত হয়।
ছায়া দেবী
ছায়া দেবী (১৯১৪ - ২০০১) একজন প্রতিভাময়ী ভারতীয় চলচ্চিত্র অভিনেত্রী। উনি পাঁচ দশকেরও বেশী সময় ধরে বাংলা, হিন্দী, তামিল ও তেলুগু ভাষায় শতাধিক ছায়াছবিতে প্রধানত পার্শ্ব চরিত্রে অভিনয় করেছেন। ওনার প্রথম প্রধান ভূমিকায় অভিনীত ছবি হল দেবকী বসু পরিচালিত সোনার সংসার (১৯৩৬)। ১৯৩৭ সালে বিদ্যাপতি ছায়াছবির জন্য উনি প্রশংসিত হন ও ক্রমে প্রচুর উল্ল্যেখযোগ্য ছবিতে অভিনয় করেন, যেমন বাংলায় পরিচালক তপন সিংহর নির্জন সৈকতে (১৯৬৩), হাটে বাজারে (১৯৬৭) এবং আপনজন (১৯৬৮), সপ্তপদী (১৯৬১), মানিক (১৯৬১), উত্তর ফাল্গুনী (১৯৬৩), (১৯৬৭) বা হিন্দীতে অমিতাভ বচ্চনের সাথে আলাপ (১৯৭৭)।
আনোয়ারা থানা
আনোয়ারা থানা বাংলাদেশের চট্টগ্রাম জেলার অন্তর্গত আনোয়ারা উপজেলার একটি থানা।
আনোয়ারা উপজেলার ১০টি ইউনিয়ন ও ১টি ইউনিয়নের আংশিক এলাকার প্রশাসনিক কার্যক্রম আনোয়ারা থানার আওতাধীন।
জ্যাকি শ্রফ
জয়কিষাণ কাকুভাই "জ্যাকি" শ্রফ (জন্ম: ১ ফেব্রুয়ারি, ১৯৫৭) একজন ভারতীয় চলচ্চিত্র অভিনেতা। তিনি বলিউডে প্রায় চার দশক ধরে কাজ করে চলেছেন। এ পর্যন্ত হিন্দি, কোঙ্কণী, কন্নড়, মারাঠি, ওড়িয়া, পাঞ্জাবী, বাংলা, মালয়ালম, তামিল ও তেলুগু ভাষায় তিনি প্রায় দুই শতাধিক চলচ্চিত্রে অভিনয় করেছেন।
জ্যাকি শ্রফের জন্ম নাম জয়কিষাণ কাকুভাই শ্রফ। তার জন্ম ভারতের মহারাষ্ট্রের লাতুরে অবস্থিত উদগিরে। তার পিতা কাকুভাই হরিভাই শ্রফ গুজরাটের লোক ছিলেন আর মা রিতা হুরিন্নিসা ছিলেন কাজাখস্তানের উইঘুর জাতির অধিবাসী। তারা মুম্বাইয়ের মালাবর হিলের তিন বাত্তি এলাকায় বসবাস করতেন। প্রথমদিকে তিনি কিছু বিজ্ঞাপনচিত্রে মডেলিং করেন। পরবর্তীতে "হিরো" চলচ্চিত্রে অভিনয়ের সময় পরিচালক ও প্রযোজক সুভাষ ঘাই তার নাম জ্যাকি রাখেন। শ্রফ স্টার ওয়ানে প্রচারিত জাদু প্রতিযোগিতা "ইন্ডিয়া'স ম্যাজিক স্টার"-এর বিচারক ছিলেন। এটি ৩ জুলাই, ২০১০ থেকে শুরু হয়ে ৫ সেপ্টেম্বর, ২০১০-এ শেষ হয়।
জ্যাকি শ্রফ ১৯৮২ সালে দেব আনন্দের ছবি "স্বামী দাদাতে" অভিনয়ের মাধ্যমে তার চলচ্চিত্রজীবন শুরু করেন। ১৯৮৩ সালে তিনি সুভাষ ঘাইয়ের চলচ্চিত্র "হিরোতে" মীনাক্ষী শেষাদ্রির বিপরীতে অভিনয় করেন। এই চলচ্চিত্রটি বেশ ভাল ব্যবসা করে। এরপরে তিনি সুভাষ ঘাইয়ের প্রায় সব চলচ্চিত্রেই যে কোন ভূমিকায় অভিনয় করেন। "হিরোর" পরে তার "অন্দর বাহার", "জানু", "ইয়ুধ" চলচ্চিত্রগুলি ব্যবসাসফল হয়। ১৯৮৬ সালে তিনি "কর্ম" চলচ্চিত্রে অভিনয় করেন যা সেই বছরের সবচেয়ে বেশি ব্যবসাসফল চলচ্চিত্র ছিল। তার অভিনীত চলচ্চিত্র "দেহলিজ", "সাচ্চে কা বোল বালা" তেমন ব্যবসা করতে না পারলেও সমালোচকদের কাছে বেশ প্রশংসিত হয়। "নকশা", "" ইত্যাদি চলচ্চিত্রে খলনায়কের চরিত্রেও অভিনয় করেছে জ্যাকি।
১৯৮৭ সালের ৫ জুনে জ্যাকি শ্রফ তার দীর্ঘদিনের বান্ধবী আয়েশা দত্তকে তার জন্মদিনে বিয়ে করেন। আয়েশা দত্ত পরবর্তীতে একজন চলচ্চিত্র প্রযোজক হিসাবে আবির্ভূত হন। তারা দুজনে মিলে জ্যাকি শ্রফ এন্টারটেইনমেন্ট কোম্পানি নামে একটি মিডিয়া সংস্থা চালান। তারা যৌথভাবে সনি টিভির প্রায় ১০ শতাংশ শেয়ারের মালিক ছিলেন। পরবর্তীতে ২০১২ সালে তারা তাদের শেয়ার বিক্রয় করে দেন। এর মাধ্যমে সনি টিভির সাথে তাদের প্রায় ১৫ বছরের সম্পৃক্ততা শেষ হয়। তাদের একজন ছেলে ও একজন মেয়ে আছে। ছেলে টাইগার শ্রফ বলিউডের অভিনেতা ও মেয়ের নাম কৃষ্ণা শ্রফ। তিনি এশিয়ান অ্যাকাডেমি অব ফিল্ম অ্যান্ড টেলিভিশনের আন্তর্জাতিক চলচ্চিত্র ও টেলিভিশন ক্লাবের আজীবন সদস্য।
উইলিয়াম উইলসন হান্টার
উইলিয়াম উইলসন হান্টার KCSI CIE (১৫ জুলাই ১৮৪০;– ৬ ফেব্রুয়ারি ১৯০০) ছিলেন ঊনবিংশ শতাব্দীর স্কটিশ ইতিহাসবিদ, পরিসংখ্যানবিদ, সংকলক ও ইন্ডিয়ান সিভিল সার্ভিসের সদস্য। তিনি সবচেয়ে বেশি পরিচিত দি ইম্পেরিয়াল গেজেটিয়ার অব ইন্ডিয়ার জন্য যেটি তিনি ১৮৬৯ সালে প্রবর্তন করেন এবং ১৮৮১ সাল অবধি নয় খন্ড প্রকাশিত হয়েছিল। তাঁর মৃত্যুর পর আরো ২৬ খণ্ড পুনরায় প্রকাশিত হয়। লেখক হিসেবে তাঁর সর্বাধিক গুরুত্বপূর্ণ এবং ঐতিহাসিক অবদান হলো দ্য ইন্ডিয়ান মুসলমানস্‌ গ্রন্থটি রচনা।
হান্টার স্কটল্যান্ডের গ্লাসগোতে ১৮৪০ সালের ১৫ জুলাই জন্মগ্রহণ করেন। তার পিতা অ্যান্ড্রু হান্টার উৎপাদন শিল্পের সাথে জড়িত ছিলেন। মাতা-পিতার তিন পুত্রের মধ্যে হান্টার ছিলেন দ্বিতীয়। হ্যামশায়ারের কুইন্সউডে কোয়েকার সেমিনারীতে ১৮৫৪ সালে তার শিক্ষা জীবনের সূত্রপাত। এক বছর পর তাকে গ্লাসগো অ্যাকাডেমিতে ভর্তি করা হয়। হান্টার ১৮৬০ সালে গ্লাসগো বিশ্ববিদ্যালয় থেকে বি.এ. ডিগ্রী অর্জন করেন। সেখানে তিনি রসায়ন, ল্যাটিন ভাষা, গ্রিক ভাষা, গণিত, যুক্তিবিদ্যা, নৈতিক দর্শন ও নীতিশাস্ত্র অধ্যয়ন করেন। ১৮৬২ সালে হান্টার ইন্ডিয়ান সিভিল সার্ভিসে যোগ দেন।
বিশ্ব কিডনী দিবস
বৃক্ক বা কিডনি শরীরের একটি গুরুত্বপূর্ণ অংগ। সুস্থ জীবন যাপনে কিডনী সুস্থতার কোনো বিকল্প নেই। তাই কিডনির সুস্থ্যতার জন্য জনসচেতনতা তৈরিতে ৯ ই মার্চ বিশ্বে পালিত হয় বিশ্ব কিডনী দিবস।
ফাতিমা সানা শেখ
ফাতিমা সানা শেখ হলেন একজন ভারতীয় অভিনেত্রী এবং আলোকচিত্ৰকর। তিনি প্রধানত বলিউডের চলচ্চিত্রে কাজ করে থাকেন এবং এর পাশাপাশি ভারতীয় বিভিন্ন টেলিভিশনে ধারাবাহিকে অভিনয় করে থাকেন। "চাচি ৪২০" চলচ্চিত্রে শিশু চরিত্রে ভারতীতে অসাসাধারণ অভিনয়ের সুবাদে তিনি বেশ পরিচিত একটি মুখ। তার সাম্প্রতিকতম চলচ্চিত্র দঙ্গল-এ তিনি ভারতীয় কুস্তিগীর গীতা ভোগাত এর ভূমিকায় অভিনয় করেন যেখানে মহাবীর সিং ভোগাত এর চরিত্রে আমির খান অভিনয় করেন।
ফাতিমা ১৯৯৭ এ নির্মিত কামাল হাসানের চলচ্চিত্র "চাচি ৪২০" এ অভিনয়ের মাধ্যমে বলিউড চলচ্চিত্রাঙ্গনে আত্মপ্রকাশ করেন। তিনি ভারতী জয়প্রকাশ এবং জেনকি পাশানের মেয়ের ভূমিকায় অভিনয় করেন। এরপর তিনি ২০০১ সালের, চলচ্চিত্র ওয়ান টু কা ফোর এ শাহরুখ খান এবং জুহি চাওলা জুটিদের সাথে অভিনয় করেন। ২০০৮ সালে তিনি ভারতীয় নাটকীয় চলচ্চিত্র "তাহান"-এ জয়া চরিত্রে অভিনয় করেন। এরপর তিনি যথাক্রমে কমেডি চলচ্চিত্র "বিট্টু বস" (২০১২), রোমান্টিক চলচ্চিত্র "আকাশ বাণী" (২০১৩) এবং অনুপ্রেরণমূলক চলচ্চিত্র "দঙ্গল" (২০১৬) অভিনয় করেন।
বম্বার্ডিয়ার সিআরজে২০০
সিআরজে১০০ বা সিআরজে২০০ হল আঞ্চলিক উড়ানের জন্ম নির্মিত একটি বিমান ।এই বিমান বম্বার্ডি চ্যালেঞ্জার ৬০০ এর উপর ভিত্তি করে আধুনীক ভাবে নির্মিত হয়েছে।এই বিমান গুলি নির্মান করে কানাডার বিমান নির্মান সংস্থা বম্বারডিয়ার।সিজেআর১০০ ও সিআরজে২০০ প্রধানত কানাডের ১০০ ও কানাডের ২০০ হিসাবে পরিচিত।
জুলাই ২০১৫ এর হিসাব অনুযায়ী সারা বিশ্বে ৫৬৩ টি সিআরজে১০০ ও সিআরজে২০০ বিমান পরিসেবায় যুক্ত রয়েছে
মুখ্য ব্যবহারকারী:
এছারাও অন্যান ব্যবহারকারী রয়েছে।
ধন্ধ (২০০৩-এর চলচ্চিত্র)
ধন্ধ: দ্য ফগ (ইংরেজি: Dhund: The fog) ২০০৩ সালে প্রকাশিত বলিউড নির্মিত একটি হিন্দি ভাষার রহস্য চলচ্চিত্র। এই সিনেমার পরিচালক ছিলেন শ্যাম রামজে।
সিমরন মালহোত্রা তার ধনী কাকা রাজেন্দ্র মালহোত্রার কাছে মানুষ। সে ও তার কাছের বন্ধু কাজল দুজনেই কাকার বাড়িতে কাছে বিলাসী জীবনে অভ্যস্ত। সিমরন সুন্দরী প্রতিযোগিতায় অংশ নিলে তানিয়া খুরানা নামক একটি উঠতি মডেল ঈর্ষান্বিত হয় ও তার দাদা অজিত খুরানা সিমরনকে বারন করে এবং ভয় দেখায় যাতে সে প্রতিযোগিতা থেকে বিরত থাকে। সিমরনের প্রেমিক সমীর ও কাজলের প্রেমিক কুনাল দুজনের উৎসাহে শেষ পর্যত সে প্রতিযোগিতাতে অংশ নিয়ে বিজয়ী হয়। অজিত খুরানা প্রতিশোধ নিতে উদ্যত হয় এবং নির্জন বাড়িতে সিমরনকে আক্রমন করে লোহার বাঘনখ দিয়ে। কাজল ও সিমরন আত্মরক্ষায় অজিত খুরানাকে হত্যা করে কিন্তু পুলিশকে ঘটনাটা জানাতে ভয় পায়। তাদের দুই বন্ধু সমীর ও কুনাল লাশ গায়েব করার ব্যবস্থা করে কিন্তু ব্যর্থ হয় ও লাশ বাড়ির পুরোনো সুইমিং পুলে নোংরা জলের তলায় লুকিয়ে ফেলে। অজিত খুরানা নিখোঁজ হওয়ার তদন্তে নামেন পুলিশ অফিসার আশুতোষ খান্না। তিনি আবার মালহোত্রাদের পারিবারিক বন্ধুও। তার সন্দেহ পড়ে এই চারজনের ওপর। তিনি সুইমিং পুল পরিষ্কার করান ও স্থানীয় যুবক বিক্রম উদ্ধার করে পুলের তলা থেকে একটি লাইটার যাতে অজিত খুরানার নাম লেখা ছিল। কিন্তু আশ্চর্যজনকভাবে দেখা যায় লুকিয়ে রাখা লাশটাও নেই। ইতিমধ্যে বিক্রম এই চার বন্ধুকে নির্জন জায়গায় ডেকে পাঠায় ও জানায় যে সে সমস্ত ঘটনা জেনে ফেলেছে। বিক্রম ব্ল্যাকমেল করতে শুরু করে তারপর সে খুন হয়ে যায়। এই খুন করে অজিত খান্না। যাকে মেরে ফেলা হয়েছিল অথচ সে বেঁচে আছে বলে মনে হতে থাকে বারংবার। অজিত ক্রমাগত সিমরনদের ভয় দেখাতে থাকে। তার হাতে মারা যান কাকা রাজেন্দ্র মালহোত্রাও। সিমরন তীব্র মানসিক আঘাতে অসুস্থ হয়ে পড়লে কুনাল পরামর্শ দেয় সবাইকে নিয়ে কুনালের কাকার বাড়ি থেকে ঘুরে আসার। কাকা টম একজন ভাস্কর তিনি সমুদ্রের ধারে এক নির্জন জায়গায় থাকেন। টম কাকার স্টুডিওতে উন্মোচন হয় আসল রহস্যের। অজিত খান্না সত্যিই মৃত না তার বেশধারী অন্য কেউ হত্যালীলা চালাচ্ছে।
সমস্ত গানের গীতিকার বিজু শাহ। গানগুলি গেয়েছিলেন উদিত নারায়ন, শান, সোনু নিগম, সুনিধি চৌহান প্রমুখ
আবদুর রোউফ সরকার
আবদুর রোউফ সরকার (জন্ম: ১৩ ফেব্রুয়ারি ১৯৪৬, মৃত্যু: ২৪ এপ্রিল ২০১১) একজন বাংলাদেশের অন্যতম শ্রেষ্ঠ প্রচ্ছদশিল্পী ছিলেন। পেশায় তিনি জাতীয় গ্রন্থকেন্দ্রের সহকারী পরিচালক ছিলেন। এছাড়া বাংলা একেদেমি, শিশু একাডেমী, ইসলামী ফাউন্ডেশন, বেক্সিমকো মিডিয়া সহ বাংলাদেশের বিভিন্ন প্রতিষ্ঠানে কম বেশি কাজ করেছেন।
মা মোসাম্মত সালেমা খাতুন, বাবা খোরশেদ আলী সরকার। বাবা-মার শেষ সন্তান। তিনি ভারতের পশ্চিমবঙ্গ রাজ্যের উত্তর দিনাজপুর জেলার থানা শহর রায়গঞ্জে জন্মগ্রহণ করেন। তাঁর বাবা কংগ্রেসি আন্দোলন করতেন। তাঁর মা মুসলিম লীগের পক্ষে ছিলেন। তার মেজ ভাই কথাসাহিত্যিক শওকত আলী।
এনএএল সারস
এনএএল সারস হল প্রথম ভারতীয় বহু-উদ্দেশ্য বেসামরিক বিমান এর হালকা পরিবহন বিমান বিভাগ হিসাবে ন্যাশনাল এরোস্পেস ল্যাবরেটরিজ (এনএএল) দ্বারা পরিকল্পিত। জানুয়ারী ২০১৬ সালে, জানানো হয় যে প্রকল্পের বাতিল করা হয়েছে। But in February 2017, the project has been revived. এই বিমানের যাত্রী ধারন ক্ষমতা ১৪ জন।
মোহাম্মদ লোকমান
শহীদ মোহাম্মদ লোকমান (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
শহীদ মোহাম্মদ লোকমানের জন্ম নোয়াখালী জেলার সোনাইমুড়ি উপজেলার অম্বরনগর ইউনিয়নের ওয়াসেকপুর গ্রামে। মুক্তিযুদ্ধ শুরু হওয়ার কয়েক মাস আগে তিনি বিয়ে করেন। তাঁর বাবার নাম ইসমাইল হোসেন এবং মায়ের নাম সামছুন নাহার। তাঁর স্ত্রীর নাম কাওছারা বেগম। তাঁর সন্তান নেই।
ইপিআরে চাকরি করতেন মোহাম্মদ লোকমান। ১৯৭১ সালে কর্মরত ছিলেন সিলেট ইপিআর সেক্টরের অধীনে। মুক্তিযুদ্ধ শুরু হলে যুদ্ধে যোগ দেন। প্রতিরোধ যুদ্ধ শেষে যুদ্ধ করেন ২ নম্বর সেক্টরের রাজনগর সাব সেক্টরে। শুভপুর, মুন্সিরহাটসহ আরও কয়েক স্থানের যুদ্ধে অসীম সাহসিকতা প্রদর্শন করেন তিনি।
১৯৭১ সালের ৫ জুন ফেনী জেলার অন্তর্গত ছাগলনাইয়া উপজেলাবিলোনিয়া এলাকা জুন মাসের ২২ তারিখ পর্যন্ত মুক্ত ছিল। মুক্তিযোদ্ধারা মুক্ত বিলোনিয়ায় অবস্থান নিয়ে আশপাশ এলাকায় অপারেশন পরিচালনা করছিলেন। জুন মাসের প্রথমার্ধে পাকিস্তানি সেনাবাহিনী মুক্ত বিলোনিয়া এলাকা দখলের জন্য অভিযান শুরু করে। ৩ জুন পাকিস্তান সেনাবাহিনী ফেনী থেকে বান্দু-দৌলতপুর রেললাইন এবং ছাগলনাইয়া হয়ে উত্তর দিকে যাওয়া লাইন ধরে অগ্রসর হতে থাকে। প্রথম দিন তারা প্রতিরোধের সম্মুখীন হননি। ৪ জুন মুক্তিযোদ্ধাদের অগ্রবর্তী দলের সঙ্গে তাদের প্রথম যুদ্ধ হয়। সেদিন তারা প্রতিরোধের সম্মুখীন হয়ে পিছু হটে যান। ৫ জুন তারা অতর্কিতে আবার আক্রমণ শুরু করে। এদিন ছাগলনাইয়ার দিক দিয়ে অগ্রসর হতে থাকা পাকিস্তানি সেনাদের দল ছিল বেশ বেপরোয়া। ছাগলনাইয়ায় অবস্থানরত মুক্তিযোদ্ধারা অগ্রসর হতে থাকা পাকিস্তানি সেনাদের বিপুল বিক্রমে প্রতিরোধ করেন। পাকিস্তানি সেনারা মুক্তিযোদ্ধাদের পাল্টা আক্রমণে যথেষ্ট ক্ষতির সম্মুখীন হয়। তার পরও তারা এগোতে থাকে। তখন ছাগলনাইয়ায় ভয়াবহ রক্তক্ষয়ী যুদ্ধ হয়। কয়েক ঘণ্টা ধরে চলা যুদ্ধে মুক্তিবাহিনীই জয়ী হয়। প্রতিরক্ষা অবস্থানে মোহাম্মদ লোকমান ও তাঁর সহযোদ্ধারা সতর্ক অবস্থায় ছিলেন। যেকোনো সময় পাকিস্তান সেনাবাহিনী আক্রমণ করতে পারে এমন আশংকায়। ভোর হতেই শুরু হলো পাকিস্তান সেনাবাহিনীর আক্রমণ। তাঁরাও পাল্টা আক্রমণ চালালেন। কিন্তু পাকিস্তানি সেনারা বেশ বেপরোয়া। গোলাগুলিতে হতাহত হলো বেশ কয়েকজন পাকিস্তানি সেনা। তার পরও তারা এগিয়ে আসতে থাকে। মোহাম্মদ লোকমান ও তাঁর সহযোদ্ধারা বিপুল বিক্রমে ও সাহসিকতার সঙ্গে পাকিস্তানি সেনাদের মোকাবিলা করতে থাকেন। থমকে যায় পাকিস্তানি সেনাদের অগ্রযাত্রা। প্রচণ্ড গোলাগুলি চলতে থাকে। এমন সময় হঠাৎ গুলিবিদ্ধ হয়ে লুটিয়ে পড়লেন মোহাম্মদ লোকমান। রক্তে রঞ্জিত হয়ে গেল তাঁর বাংকার। 
পাকিস্তান সেনাবাহিনীর গুলিতে মোহাম্মদ লোকমানসহ তিনজন মুক্তিযোদ্ধা শহীদ এবং কয়েকজন আহত হন। মোহাম্মদ লোকমান একটি বাংকারে ছিলেন। সেখান থেকে সাহসিকতার সঙ্গে যুদ্ধ করছিলেন। হঠাৎ তাঁর শরীরে এক ঝাঁক গুলি লাগে। সঙ্গে সঙ্গে শহীদ হন তিনি। সেদিন পাকিস্তান সেনাবাহিনীরও ৪০-৫০ জন হতাহত হয়।
অ্যালিসন ব্রি
অ্যালিসন ব্রি স্কারমারহর্ন (জন্ম ডিসেম্বর ২৯, ১৯৮২), পেশাগতভাবে পরিচিত অ্যালিসন ব্রি নামে, একজন মার্কিন অভিনেত্রী এবং প্রযোজক।